İranın müdafiə naziri Azərbaycanda səfərdədir\nAzərbaycan və İran Cənubi Qafqaz bölgəsində sabitliyin yaranmasında maraqlı olduqlarını bəyan edib\nIranın müdafiə naziri Əhməd Vahidi Azərbaycana ikigünlük rəsmi səfərə gəlib. O bu gün Azərbaycan prezidenti İlham Əliyev, müdafiə və xarici işlər nazirləri ilə görüşüb.\nANS PRESS Agentliyinin məlumatına görə, İranın müdafiə naziri səfər zamanı ikitərəfli münasibətlər, regionda sülh və stabillik məsələlərini müzakirə edəcəyini bildirib. “Keçirəcəyim görüşlərdə, əsasən iki ölkənin hərbi potensiallarını müzakirə edib, araşdıracağıq. İran Azərbaycanla hərbi əməkdaşlığı genişləndirmək niyətindədir”.\nCənab Vahidi səfər zamanı Xəzər dənizinin təhlükəsizliyi və sabitliyi məsələlərinin də müzakirə mövzusu olacağını deyib.\nAzərbaycan Müdafiə Nazirliyinin mətbuat xidmətinin məlumatına görə, Azərbaycan və İran müdafiə nazirləri hərbi əməkdaşlıq məsələlərini müzakirə edib.\nNazir Səfər Əbiyev bildirib ki, Azərbaycan bölgədə sülhün, əmin-amanlığın hökm sürməsini istəyir. “Əfsuslar olsun ki, hələlik buna nail ola bilmirik. Regionda təhlükəsizliyin təmin edilməsi üçün ən böyük maneçilik törədən problem Ermənistanın Azərbaycana təcavüzüdür. Ermənistanın təcavüzkar siyasəti regionda əsas gərginlik mənbəyidir».\nCənab Əbiyevin fikrincə, buna əsas səbəb bəzi ölkələrin Ermənistanı təcavüzkar kimi tanımaması, bəzilərinin isə sözdə Azərbaycana dost və qardaş ölkə olduğunu bəyan etməsi ilə yanaşı, işğalçıya iqtisadi və hərbi yardım göstərməsidir”, - deyə o cənab Vahidiyə İranın mövqeyi ilə bağlı işarə edib.\nİranın müdafiə naziri isə Azərbaycanın xarici xarici işlər naziri Elmar Məmmədyarovla görüşdə İranın Azərbaycan torpaqlarının işğalını pislədiyini, azərbaycanlı qaçqın və məcburi köçkünlərin öz doğma yurdlarına dönəcəyinə ümidvar olduğunu bildirib.


Qeyri-neft sənayesinin ixrac potensialından səmərəli istifadə edilir | Xalq Qəzeti\nQeyri-neft sənayesinin ixrac potensialından səmərəli istifadə edilir\n23.07.2018 22:05 | Oxunma sayı: 381\nBu ilin ilk yarısında ölkəmizdə qeyri-neft ixracının artırılması məqsədilə dövlət dəstəyi tədbirləri uğurla həyata keçirilib. Hesabat dövründə 15 ixrac missiyası təşkil olunub, Azərbaycan şirkətləri 11 beynəlxalq sərgidə vahid ölkə stendi ilə iştirak edib, müvafiq müqavilələr əsasında sahibkarlara 2,2 milyon manat ixrac təşviqi ödənilib.\nHazırda Azərbaycanın Rusiya, Çin, Birləşmiş Ərəb Əmirlikləri və Şərqi Avropada ticarət nümayəndəlikləri fəaliyyət göstərir. Heydər Əliyev Fondunun dəstəyi ilə Rusiyanın Həştərxan şəhərində “Azərbaycan iş mərkəzi” açılıb. Xarici kütləvi informasiya vasitələrində sahəvi brendlərin reklamı kampaniyasına, “Made in Azerbaijan” brendinin təşviqinə başlanıb. Belarusda və Ukraynada Azərbaycan ticarət evləri açılıb, bu yaxınlarda isə belə bir qurumun Latviyada yaradılacağı nəzərdə tutulub.\nİlin ilk yarısında yerli məhsulların ixracında istehsalçılara dəstək göstərmək və ixracatçılar arasında daimi ünsiyyət platformasını formalaşdırmaq məqsədilə təşkil edilən ixracatçılar klubunun, nar, fındıq, şərab, çay, süd və s. istehsalçıları və ixracatçıları assosiasiyalarının iclasları keçirilib, yerli şirkətlərə ixraca dair xidmətlər göstərilib.\nDövlət Statistika Komitəsinin müvafiq göstəriciləri də ölkəmizdə qeyri-neft ixracının artırılması istiqamətində həyata keçirilən tədbirlərin uğurla nəticələndiyindən xəbər verir. Belə ki, cari ilin yanvar-may ayları ərzində qeyri-neft sektoru üzrə ixrac 667,5 milyon ABŞ dolları təşkil edib. 2017-ci ilin müvafiq dövrü ilə müqayisədə qeyri-neft sektoru üzrə ixrac 112 milyon dollar və ya 20 faiz artıb. Sözügedən dövrdə Rusiyaya 223,2 milyon, Türkiyəyə 154,3 milyon, Gürcüstana 69,9 milyon, İsveçrəyə 56,5 milyon, Çinə isə 19,1 milyon dollarlıq qeyri-neft sektoruna aid mal ixrac edilib.\nYanvar-may ayları ərzində meyvə-tərəvəz ixracı 189,8 milyon, plastmas və onlardan hazırlanan məmulatların ixracı 59 milyon, alüminium və ondan hazırlanan məmulatların ixracı 58 milyon, qara metallar və onlardan hazırlanan məmulatların ixracı 28 milyon, kimya sənayesi məhsullarının ixracı 23,7 milyon, pambıq ipliyi ixracı 7,6 milyon dollar təşkil edib.\nÖtən ilin müvafiq dövrü ilə müqayisədə cari ilin ilk 5 ayında elektrik enerjisinin ixracı 3,2 dəfə, meyvə-tərəvəzin ixracı 23,3 faiz, alüminium və ondan hazırlanan məmulatların ixracı 20,4 faiz, pambıq ipliyi ixracı 15 faiz, kimya sənayesi məhsullarının ixracı 11,4 faiz artıb.\nBu ilin ötən aylarında “Azərkosmos” ASC tərəfindən dünyanın 19 ölkəsinə xidmət (peyk telekommunikasiya xidmətləri və optik peyk xidmətləri) ixrac edilib. Adı çəkilən səhmdar cəmiyyəti peyk və telekommunikasiya xidmətlərinin ixracından 11 milyon dollar məbləğində gəlir əldə edib. “Azərkosmos” ASC-nin xidmət ixracından əldə etdiyi gəlir onun ümumi gəlirlərinin 88 faizini təşkil edib. May ayında isə səhmdar cəmiyyətin xidmət ixracının dəyəri 1,6 milyon dollar təşkil edib.\n“Azərkosmos” ASC-nin xidmət ixracı həyata keçirdiyi əsas ölkələr Fransa, Birləşmiş Ərəb Əmirlikləri, Almaniya, Gürcüstan, Çin, Misir, Qırğızıstan, Kipr, CAR, Birləşmiş Krallıq, Ukrayna və digərləridir.\nİlin ötən aylarında “Bir pəncərə” İxraca Dəstək Mərkəzinin fəaliyyəti də uğurlu olub. Hesabat dövründə bu mərkəz tərəfindən fiziki və hüquqi şəxslərə 400-dən çox sertifikat verilib. Sertifikat verilən məhsullar Türkiyə, Rusiya, Birləşmiş Ərəb Əmirlikləri, Gürcüstan, İsveçrə, Qətər, İtaliya, Qazaxıstan, Vyetnam, Malayziya, Almaniya, Serbiya, İran, Yunanıstan, Ukrayna, Çin, Kanada, Hollandiya və Çex Respublikası daxil olmaqla dünyanın müxtəlif ölkələrinə ixrac olunub.\nHəyata keçirilən kompleks tədbirlər nəticəsində ixracın artım tempi davam edib, kənd təsərrüfatı məhsullarının ixracı 22 faiz, sənaye məhsullarının ixracı 27 faiz, xarici iqtisadi fəaliyyət iştirakçılarının sayı 34 faiz artıb.


Hadisə 8 May 2021 11:26 (UTC+04:00)\nDaxili İşlər Nazirliyinin Mətbuat Xidmətinin Gəncə regional qrupundan Trend-ə verilən məlumata görə, satış məqsədi ilə qanunsuz olaraq narkotik maddə əldə edib saxlamaqda şübhəli bilinən şəhər sakini, əvvəllər dəfələrlə məhkum olunmuş Elsevər Nəbiyev şəhər ərazisində saxlanılaraq ŞBPİ-yə gətirilib. Onun üzərinə baxış keçirilən zaman bir ədəd kağız bükümdə, çəkisi 3 qram narkotik maddə olan heroin aşkar edilərək götürülüb.\nGötürülən maddi sübutlar ekspertiziyaya təqdim edilib. Dindirilmə zamanı saxlanılan şəxs narkotik vasitə istifadə etdiyini və satdığını bildirib. E.Nəbiyev barəsində Gəncə ŞBPİ-nin İstintaq və Təhqiqat İdarəsində cinayət işi başlanılıb, araşdırmalar davam etdirilir.


"Unibank"ın illik mənfəəti 55% artıb - Report.az\n"Unibank"ın illik mənfəəti 55% artıb\n29 Yanvar, 2015 15:39\nBakı. 29 yanvar. REPORT.AZ/ Azərbaycanın "Unibank" ASC ötən il 2013-cü illə müqayisədə 54,49% çox - 48,54 mln. manat həcmində mənfəət əldə edib.\n"Report"un banka istinadən verdiyi xəbərə görə, bundan 9,555 mln. manatı vergiyə ödənilib və nəticədə 2014-cü ili "Unibank" vergilər ödənildikdən sonra 38,985 mln. manatlıq xalis mənfəətlə başa vurub. Bu da öz növbəsində illik müqayisədə 58,34% çoxdur. Vergi ödənişində isə 40,54% artım qeydə alınıb.\nTəhlil olunan dövr ərzində bankın məcmu gəlirləri 37,32% artaraq 195,245 mln. manat, məcmu xərcləri 33,80% artaraq 127,257 mln. manat təşkil edib.\nHesabat ilində bankın faiz gəlirləri 37,57% artaraq 157,855 mln. manat, faiz xərcləri 16,98% artaraq 52,522 mln. manata çatıb. Beləliklə, ötən il bankın faiz mənfəəti 50,8% artaraq 105,333 mln. manat olub.\nBu müddətdə qeyri-faiz gəlirləri 36,28% artaraq 37,390 mln. manat, qeyri-faiz xərcləri 48,84% artaraq 74,735 mln. manat təşkil edib. Nəticədə bank qeyri-faiz əməliyyatları üzrə ötən ili 37,346 mln. manatlıq zərərlə başa vurub ki, bu da illik müqayisədə təxminən 64% çoxdur.


İtaliya ilə ticarət dövriyyəsi artıb\nİtaliya ilə ticarət dövriyyəsi artıb İqtisadiyyat\nRomada Hökumətlərarası Komissiyasının 5-ci iclası keçirilib\nRomada Azərbaycan Respublikası və İtaliya Respublikası arasında iqtisadi əməkdaşlıq üzrə Hökumətlərarası Komissiyanın 5-ci iclası keçirilib. Komissiyanın iclasında çıxış edən Energetika naziri Pərviz Şahbazov Azərbaycanın əsas ticarət tərəfdaşlarından olan İtaliya ilə münasibətlərinin uğurla inkişaf etdiyini deyib. İtaliya ilə münasibətlərinin inkişafında yüksək səviyyəli qarşılıqlı səfərlərin, o cümlədən 2015-ci ildə Azərbaycan Respublikası Prezidenti İlham Əliyevin İtaliyaya, 2018-ci ildə İtaliya Respublikasının Prezidenti Sercio Mattarellanın Bakıya və Birinci vitse-prezident Mehriban Əliyevanın İtaliyaya səfərlərinin mühüm rolu vurğulanıb. Bildirilib ki, 2018-ci ildə ölkələrimiz arasında ticarət dövriyyəsi 9,7 faiz artıb. Artım tendensiyası 2019-cu ilin 9 ayında da davam edib və 10,5 faizlik artım müşahidə olunub. Ölkəmizdə müxtəlif sahələrdə 113 İtaliya şirkəti qeydiyyata alınıb.\nEnergetika naziri indiyə kimi İtaliya tərəfindən Azərbaycan iqtisadiyyatına 770 milyon ABŞ dolları, Azərbaycandan isə İtaliyaya 1,7 milyard dollar investisiya yatırıldığını diqqətə çatdırıb. İtaliya ilə iqtisadi tərəfdaşlığın ilk növbədə enerji sektoruna əsaslandığını və ölkəmizin İtaliyanın neft üzrə əsas təchizatçılarından biri olduğunu, SOCAR tərəfindən son 2 ildə İtaliya istiqamətində Azərbaycan mənşəli 15,9 milyon ton xam neft, 189 min ton neft məhsulları və 43,7 min ton neft-kimya məhsullarının təchiz edildiyini, mühüm enerji layihələrimizdə İtaliya şirkətlərinin iştirakını vurğulayan nazir enerji əməkdaşlığını möhkəmləndirən layihə kimi TAP-ın əhəmiyyətindən danışıb: “Bu il Cənub Qaz Dəhlizi istismara veriləcək və bu, ölkələrimiz, tərəfdaşlarımız, Avropanın enerji təhlükəsizliyinin təminatı üçün strateji əhəmiyyətə malikdir. Layihə üzrə işlərin 90 faizdən çox icrası İtaliya hökumətinin layihəyə dəstəyinin göstəricisidir. Bütün icazələrin verilməsinə, quruda və dənizdə tikinti işlərində irəliləyişlərə görə İtaliya hökumətinə təşəkkür edirik. İnanırıq ki, birgə səylərimiz TAP layihəsinin vaxtında başa çatmasını təmin edəcək. Təhlükəsiz, şaxələndirilmiş və rəqabətədavamlı enerji ilə təminat, eləcə də dekarbonizasiya kimi məsələlərin həllinə də töhfə veriləcək”.\nHökumətlərarası Komissiyanın iclası çərçivəsində P.Şahbazov İtaliyanın Xarici İşlər və Beynəlxalq Əməkdaşlıq naziri Luici di Maio, İqtisadi İnkişaf naziri Stefano Patuanelli və Xarici İşlər və Beynəlxalq Əməkdaşlıq Nazirliyinin dövlət katibi Manlio Di Stefano ilə görüşüb. Görüşlərdə hökumətlərarası komissiyanın 5-ci iclasının yekunları müzakirə edilib, siyasi-iqtisadi əlaqələrin genişləndirilməsi üçün həyata keçiriləcək tədbirlər, Cənub Qaz Dəhlizi və onun tərkib hissəsi olan TAP layihəsi ətrafında fikir mübadiləsi aparılıb. Azərbaycan-İtaliya ticarət iqtisadi tərəfdaşlığının, xüsusilə də enerji sahəsində strateji xarakter daşıdığı, hökumətlərarası komissiyanın iclasının və keçirilən görüşlərin bu münasibətləri möhkəmləndirən mühüm addımların atılmasını təmin edəcəyi qeyd olunub. Energetika naziri, həmçinin İtaliyanın “Maire Tecnimont”, “Ansaldo Energia”, “Tenaris” və “Technip İtaly” də daxil olmaqla 8 şirkətinin rəhbərləri ilə də görüşlər keçirib.


Xetai rayon.İlqar Zulfuqarov kucesi 2 otaq , Xətai rayonu menzil satisi\nXetai rayon.İlqar Zulfuqarov kucesi 2 otaq , Xətai rayonu\nElan nömrəsi: 421599\nMenzil Xetai rayonu İlqar Zulfuqarov kucesinde yerlesir. Yeni tikili 7mertebeli binanin 7ci mertebesinde 1otaqdan 2otaga peredelka olunub. 2015 ci ilden yasayiram remontu ela veziyyetdedi. Binanin lifti daim islekdi . Binanin 1ci mertebsi sakinler terefinden remont olunub. Yaxinliqda mekteb bagca magazalar xestexana var.Bina kabançikle uzlenib.agaclarla yasilliqla ehate olunmuw geniw heyeti var.heyetinde usaqlarcun oyun oynamaga seraiti var.Binada su isiq daimidi qaz hele verilmeyib ancaq yaxin zamanda verilecek pulunu odemisem. Dovlet terefinden istilik verilir binaya.Senet muqaviledi ilin axirina kimi kupça verilecek. Makler deyilem evin ilk sahibiyem.\nÜnvan: Xetai rayon.İlqar Zulfuqarov kucesi\nBaxılıb: 328 , Tarix: 24.10.2019 Göndər\nYasamal rayonu kaktus restoraninin yani, 3 otaq\n98 652 Azn\nev alqi satqisi ev elanlari detoxic paltaryuyan temiri komputer kursları metbex mebeli arenda masinlar taksi jaluz perde samsung galaxy elanlari kombi ustasi kondisioner ustasi kurslar yarim tikili ev badamdar heyet evleri baki seheri badamdar gesebesi heyet evleri badamdar taxta el isleri qizil alqi satqisi tezbazar.az


Din xadimi: bu nə deməkdir? - Baxış bucağı - Xəbərlər - Azadİnform İnformasiya Agentliyi\nDin xadimi: bu nə deməkdir?\nSon 200 ilin məhsulu olan bu söz birləşməsi özündə sabit məna daşımır\nBu, həqiqətən də belədirmi? Din adamları üçün dindən vacib nə ola bilər? Əslində, “din xadimi” istilah (termin) kimi yanlış ifadədir: din, prinsip etibarilə, heç bir mömin insanı xadim etmir. Sadəcə möminlər və özünü dinə xidmətə, yəni müəyyən dini öz timsalında, sözü və əməlləri ilə yaymağa həsr etmiş insanlar var. Biz hamımız başa düşürük ki, siyasi fəaliyyətlə məşğul olan siyasətçi hakimiyyətə can atır və bu da vətəndaşın, siyasi proseslərin iştirakçısının konstitusiya hüququndan istifadəsi kimi qəbul edilir. Siyasətçi üçün bu cür fəaliyyət forması nəinki qanuni, həmçinin tamamilə normal hesab edilir, başqa cür, yəqin ki, ola da bilməz. Siyasət hakimiyyətlə bağlı imtiyazlardan başqa, insana maddi rifah da gətirir. Bir sözlə, mübarizə aparmaq üçün ciddi səbəb var. Müqəddəs kitablarda yazılanlara görə, din xadimlərinin belə perspektivləri yoxdur. İanələr (bu, xristianlıqda və islamda geniş tətbiq edilir) kilsəni, məscidi normal məişət səviyyəsində saxlamaq, həddən artıq ehtiyacı olanları yeməklə təmin etmək üçün istifadə olunmalıdır. Zənginlik və israfçılıq aludəsi olmaq bütün dinlərdə nöqsan sayılır. Deməli, dinin və siyasətin insan və bütövlükdə cəmiyyət həyatının maddi nemətlərinə münasibətləri bir-birinə ziddir. Deməli, din xadimi dedikdə, biz əslində mənəviyyat, ruhaniyyət aləmi ilə məşğul olan kəsləri nəzərdə tuturuq. Yəni bu insan ruhanidir, onun üçün maddi həyat keçici bir dövrü əhatə edir və onu var-dövlətin xidmətçisinə çevirməməlidir. Həqiqətən də ruhani insanlar keçmişdə də və indi də yarı zahidlik həyatı keçirir, ruhunu və qəlbini qidalandırır. Məşğul olduğu sahə – ruhaniyyət aləmi qazanc əldə etmək üçün vasitəyə çevrilmir.\nBəs bu günümüzün din xadimi öz səylərini nəyə yönəltməlidir? Onun əsas, ali məqsədi nədir? Əlbəttə, bu, heç də asan sual deyil. Qonşu ölkələrin – Rusiya, İran, Türkiyə, Gürcüstan, Ermənistanın timsalında görürük ki, siyasət və din arasında ciddi sərhəd ya yoxdur, ya da tezliklə o, ümumiyyətlə, mövcud olmaya bilər. Bununla belə, hamıya təlqin etməyə çalışırlar ki, guya onilliklərlə, bəlkə də yüzilliklərlə mövcud olmuş sərhəd, çox ehtimal ki, süni olub, imanlı vətəndaşın azadlığını, onun siyasi hüquqlarını pozub. Dini siyasətdən ayıran qanunların qəbul edilməsi tarixi səhv, “ədalətsizlik” kimi qiymətləndirilir. Yuxarıda adlarını sadaladığımız ölkələrdə, xüsusi təbirlə desək, din və siyasət arasındakı “viza rejimi” sadələşdirilib, yaxud da tamamilə ləğv edilib. Avropa ölkələrində din və hakimiyyətin bu cür qarşılıqlı münasibətləri əzəldən mövcud olmayıb. Bu gün Şərqdə bəzən, hətta, ucadan danışırlar ki, siyasət və dinin zaman-zaman öz yerləri və rollarını dəyişmələri pis olmazdı. Bax bu, əla olardı! Nümunələr ki, var! Uzağa getmək lazım deyil! Bununla belə, başqa xarakterli misallar da mövcuddur və onlar üstünlük təşkil edir. Hal-hazırda Avropa ölkələrində və ABŞ-da başqa bir proses baş verir. Biz katoliklik və islama qarşı get-gedə artan mənfi münasibətin şahidi oluruq. Dinin ictimai-siyasi “qazanda” həllolma prosesi dünyanın əksər ölkələrinin siyasətində, demək olar ki, əsas yer tutur, müxtəlif növ beynəlxalq forumların müzakirə mövzusuna çevrilir.\nLakin suallar çoxdur və onlara cavab axtarmaq və qismən də olsa, anlaşıqlı, məntiqli izah tapmaq üçün uzun vaxt tələb olunur. “Din xadimi” istilahına gəlincə, o bu gün dinin maraqları çərçivəsində fəaliyyət göstərən insan kimi izah edilir. Yəqin ki, bu belədir. Onun üçün din əsas məşğuliyyət növüdür. Siyasətçi üçün siyasi fəaliyyət vacib olduğu kimi. Din adamı dinin özündən savayı, hər bir hadisə və hərəkəti dinə uyğun olub-olmaması nöqteyi-nəzərindən qiymətləndirir. Bu əsas meyar, zənnimcə, din adamının nəinki fikirlərində, eləcə də əməllərində özünü göstərməlidir.\nDinə xidmət edənlərdən fərqli olaraq, siyasi xadimin geniş manevretmə imkanı var: öz strategiya və taktikasını dəyişməkdən başlayaraq, müvəqqəti sükut və ya siyasətdən gedişə qədər. Yaxud da o, ümumiyyətlə, siyasi fəaliyyəti iqtisadi fəaliyyətlə əvəz edə bilər. Variantlar çoxdur.\nQoy həqiqi din adamları və peşəkar siyasi xadimlər məni bağışlasınlar. Onların sayı bu gün o qədər də çox deyil. Məqalədəki söhbət istisnalardan deyil, bu gün mövcud olan ümumi şəkildə qəbul olunmuş “qaydalardan” gedir. Aydınlıq gətirmək üçün tanıdığımız dünya regionlarının hər biri üçün daha səciyyəvi olan kiçik müqayisə aparmaq istərdim.\nYuxarıda deyilənlərdən əlavə, siyasətçi və din adamı arasında digər ciddi fərqlər də mövcuddur. Siyasətçi müvəqqəti olaraq, yəni siyasi mübarizə tamaşası zamanı ideoloji həyəcan vəziyyətində, emosiya, özünəməxsus “məğrurluq” və eyforiyanın təsiri altında olur. Əksər din adamları isə dərin xəyallar, hətta özünətəlqin sistemində, demək olar ki, daim qalmaq məcburiyyətindədirlər, onlar nadir hallarda, hansısa səbəbdən bu roldan çıxmağa müvəffəq olurlar. Çünki siyasətçidən fərqli olaraq, məsələn, keşişin “tamaşadakı” əsas, daimi rolu onun şəxsi təbiətindən daha doğma və yaxın olmalıdır. O, demək olar ki, canlı, hissiyyatı olan insan kimi özünün təbii tələbatlarını unutmaq təhlükəsi ilə üzləşir. Həyatdan cismani zövq almaq, şəhvət hisslərinə qapılmaq ruhani adam üçün məqbul hesab edilmir. Xristian rahib üçün bu, böyük günahlardandır.\nMəsələn, hansısa katolik keşişi dini rolundan çıxmağa müvəffəq olanda isə özündən asılı olmayaraq gündəlik dini öhdəliklərdən azad olduğu qısa vaxt ərzində bütün geridə qoyduqlarını tamamlamaq istəyir və onun dini mahiyyəti və keşişlik vəzifəsi tez bir zamanda öz əsas məğzini itirir. İnsanın təbiəti öz təbii tələbatlarının təmin edilməsini tələb edir (müxtəlif səmavi və dünyəvi dinlərin nümayəndələri bu “qüsurdan” əziyyət çəkirlər. Onların bəzilərində bəkarət andı, digərlərində isə spirtli içkilərin qəbuluna və əxlaqsızlığa qadağa mövcuddur). Öz rolundan çıxmış keşişi tamamilə insani duyğu – dünyəvi həyatın bütün “gözəlliklərindən” zövq almaq istəyi ələ alır. Lakin o öz dini mənsəbinə görə çox məhdudlaşdırılıb, məsələn, olduqca böyük seçimə malik olan İtaliyanın baş naziri və “iqtisadi maqnatı” S. Berluskonidən fərqli mövqedədir. Təbii vəziyyətinə qayıdarkən din xadiminin “yoldaşları” əksər hallarda ya onun şagirdləri – uşaqlar, yaxud da dini təriqət, ümumi xidmət üzrə “həmkarları” ola bilər. Yeri gəlmişkən, qeyd edim ki, bütün katolik ordenlərində qəribə də olsa, yüzilliklər boyunca rahiblik etmək və cüt-cüt yaşamaq kimi ciddi qayda mövcuddur. Həmin ordenlərin yaradıcılarının bu cür qərarına dair iki variantın olduğunu deyirlər – hər bir kəs digərinə nəzarət etməli, yaxud da eyni ordenin iki üzvü arasında baş verənlər sirr kimi saxlanılmalıdır. Belə daha etibarlıdır. Yeri gəlmişkən, sonuncu bir növ ali məhkəmələrdə çoxlu sayda katolik keşiş-pedofillərin “günahlarının” açıldığı Avropa və Latın Amerikası ölkələrindəki qalmaqallara verilən şərhdir. Necə də ziddiyyətli, lakin müasirlərimizə olduqca tanış, qulağa yatan və anlaşıqlı söz birləşməsidir! Mənim həm qurbanlara, həm də keşişlərin özlərinə belə yazığım gəlir, onları insan təbiətinə zidd yaşamağa məcbur edirlər. Bütün bunlar isə böyük səxavətlə insana hissiyyat orqanlarını bəxş etmiş Yaradana ibadət adlanır. Əsas mövzudan məcburən kənara çıxdığım üçün bağışlayın...\nMüasir demokratik dünyada din adamının bizim anladığımız şəkildə geniş azadlığı yoxdur. Davranış sabitliyi, öz tələbatını məhdudlaşdırma, asketizm, müsbət şəxsi örnək hər şeydə din adamının fəaliyyətinin xarakterini müəyyənləşdirir. Dini göstərişlər onun manevretmə imkanlarını ciddi şəkildə məhdudlaşdırır.\nYuxarıda göstərildiyi kimi, dünyəvi demokratik dövlətdə din və siyasətin qarşılıqlı münasibətləri bir çox ölkələrin konstitusiyalarında öz əksini tapmışdır. Cəmiyyətin və bütövlükdə ölkənin həyatında dinin rolu və yeri dəqiq, birmənalı və qəti şəkildə müəyyənləşdirilmişdir (siyasət həm şaquli, həm də üfüqi istiqamətdə müəyyənləşdirilir (yəni hakimiyyət və cəmiyyət), din isə yalnız üfüqi müstəvidə yerləşir – cəmiyyət). Əks təqdirdə, yəni siyasi xadim və din adamı arasındakı fərqlər itdiyi halda, ilk növbədə dinin özünün vaciblik, zərurilik səviyyəsi, onun ilahi statusu aşağı düşür. Nəticə etibarilə, o, dəyişməz əxlaqi dəyərlər kateqoriyasından çıxır və belə vəziyyət dinin özünə məhvedici təsir göstərir. Müasir dünyada da buna aid misallar çoxdur. Terror və antiterror din və siyasətin birləşdirilməsi cəhdlərinin uğursuz nəticəsidir. Onlar, gördüyümüz kimi, təbiətcə və xarici əlamətlərinə görə bir araya sığmırlar. Onlar məsələni bu cür kobud şəkildə, qan tökmək, heç bir günahı olmayan insanları qətlə yetirmək hesabına aydınlaşdırılmamalıdır. Dinin yeri əxlaq və mənəvi dəyərlər məkanıdır, burada dəyişkən siyasətə daimi sığınacaq tapmaq çətindir və o, məmnuniyyətlə bu yeri dinə verir. Qayğılar xeyli azalmış olur. Hesab edirəm ki, istənilən cəmiyyətin ayrılmaz hissələri, cəmiyyətdə sabitlik üçbucağı olan elm, incəsənət və din dövlətdə ali hakimiyyətin həyata keçirilməsinə istiqamətləndirilmiş praktik siyasətdən kənar olmalıdır.\nİlkin mənbənin müqəddəsliyi isə dinin əsası olan imandadır. Əks halda, cəmiyyətdə dinin, Ali şüurun qanun və ehkamlarına qarşı haqlı olaraq şübhələr yaranar. O öz müstəsnalığını, mütləqliyini itirər. Din və onunla bağlı olan hər şey sudakı yağ damcıları kimi həmişə göz qabağındadır. Hamımız yaxşı bilirik ki, yağ suya qarışmır. Onlar arasında bizim görmədiyimiz təcrid sahəsi var. Buna görə də dini siyasətə qatmaq cəhdləri təsadüfən dinin strukturunun dəyişilməsinə gətirib çıxara bilər: o, siyasətdə həll olar və onu bu anlaşılmaz kimyəvi tərkibli “mayedən” ayırmaq artıq mümkün olmaz.\nƏslində, dini siyasətlə birləşdirmək cəhdlərinin bu cür qiymətləndirilməsi düzgündür. Tarixdə belə olub və bu gün də dəyişməz olaraq qalır, yəni hər bir insan öz fəaliyyət sahəsini – ya din, ya da siyasət – seçmək məcburiyyətində qalır. Lakin onlardan hansının su, hansının yağ olduğunu hər kəs özü müəyyən etməlidir.\n14.06.2017 08:49 / Baxılıb: 920 / Çap


Başqa "Elina"lar ölməsin deyə MÜTLƏQ OXUYUN - Ekspress.az\nBaşqa "Elina"lar ölməsin deyə MÜTLƏQ OXUYUN\n"Çox çətin keçən ərgənlik dönəmində yeniyetmələr problemlərlə qarşılaşır. Bu dövrdə əsasən ailədə, məktəbdə uşaqlarla, müəllimlərlə aralarında problemlər yaranır”.\nEkspress.az xəbər verir ki, bunu psixoloq Aygün Cəfərova deyib.\nO deyib ki, ərgənlikdə uşaqlarda özlərinə qapanma və aqressivlik olur. Bunun yaranma səbəbi isə ailədə valideyn uşaq münasibətlərinin düzgün qurulmamasıdır: "Çünki uşaq ilkin diqqət və yaxud əksinə diqqətsizlik kimi qayğı əlamətlərini məhz ailədə görür. Əgər ailədə valideyn-uşaq münasibətləri düzgün qurularsa, onlara lazımı diqqət ayrılarsa, münasibət düzgün olar. Bir çox valideyn uşağına diqqət göstərməyi yalnız onun maddi ehtiyaclarını ödəməkdə görür. Lakin əsas odur ki, bu yaşdakı uşaqların mənəvi ehtiyacı ödənsin”.\nOnun sözlərinə görə, ərgənlik dönəmi sadəcə fiziki dəyişikliklə sonlanmır: "Əsas amil məhz psixoloji vəziyyətdir ki, mütləq diqqət tələb edir. Ailələr bu dönəmdə mütləq ehtiyatlı olmalıdır. Ərgənlik dönəmində uşaqların valideynləri onların davranışlarını sorğu-sual etməməlidir”.\nPsixoloq bildirib ki, münasibət düzgün qurulmadıqda uşaqlar istiliyi, sevgini başqa yerlərdə axtarır: "Cəmiyyətdə çalışırlar ki, özlərini sübut etsinlər. Çünki ailədə özlərini göstərə, həmin sevgini ala bilmirlər. Bu da bir çox problemlərə gətirib çıxarır. Onların həyat tərzlərinə diqqət etmək vacibdir. Balalarınızı narahat edən hər xırda problemi belə sizinlə bölüşməsi üçün şərait yaradın. Dost-tanış çevrəsini müşahidə edin. Onların maraq dairələrini müsbət yöndə istiqamətləndirin”.\nA.Cəfərovanın sözlərinə görə, valideynlərin mübahisəsi uşaqlara pis təsir edir: "Ərgənlərin istəklərini alçaltmayın onlara tez-tez böyüdüyünün məsuliyyətini yükləməyin. Bu kimi ünsürlər uşaqla valideyn arasında münasibəti daha da gərginləşdirir. Ərgənlik yaşına çatan uşaqlara nə ifrat azadlıq vermək, nə də onları çox sıxmaq düzgündür. Hərşey çərçivədə olmalıdır. Onları sıxmadan daimi ünsiyyət mütləqdir. Övladlarınızın arzu-istəklərinə hörmətlə yanaşın, sərhəd qoyduğunuz amillərin mənfi nəticələr verə biləcəyini faktlarla əsaslandırın. Övladınıza qoyduğunuz sərhəddləri bəzən yumşaldın. Əks halda onlarda qadağalara daha da maraq oyanar. Əsla öz fikirlərinizi övladınıza məcbur qəbul etdirməyin. Onlarla müzakirə edin. Şəxsi otaqlarına, əşyalarına sayğı göstərin. Otaqlarına qapını döymədən daxil olmayın. Mümkün qədər otağında yaratdığı dizayna müdaxilə etməyin. Onları əsla tənqid etməyin. Onlara inanın. Yalan danışırsan deyə travma verməyin. Hər kəlimələrinə şübhə ilə yanaşmayın. Rəfiqə, dost seçmələrində sərbəstlik verin. Təbii ki, diqqətdə saxlamaq şərti ilə” (medicina).\nPsixoloq bildirib ki, ərgənlik dönəmində valideynlər qədər müəllimlərin də üzərinə yük düşür. Həmin uşaqlara daha çox diqqət edilməlidir: "Onların problemləri, dərslərdə zəifliyi və yaxud da sinif yoldaşları ilə aralarında olan narazılıq, gərginliklərin alt qatındakı səbəblərə köklənib həll etmək lazımdır: "Bu da müəllimlərin, məktəb psixoloqunun üzərinə düşür. Əsasən məktəbdə uşaqlar bu yaş dövründə daima çalışırlar ki, özlərini bir-birilərinə sübut etsinlər. Oğlanlar bir kişi kimi özlərini sübut etməyə çalışırlar, qızlar isə daha çox diqqət mərkəzində olmağa can atırlar. Çünki onlarda həm psixoloji, həm də fizioloji dəyişikliklər olur. Əgər vaxtında valideyn uşaqlarda olacaq fizioloji dəyişikliklərin normal olduğunu başa salsa, bunun normal olduğunu izah etsələr, onlar üçün kompleks yaranmayacaq. Çünki bəzi uşaqlar fizioloji dəyişiklikləri kompleks edirlər. Bu da məlumatsızlıqdan yaranır”.


“Bakutel-2018”– 24-cü Azərbaycan Beynəlxalq Telekommunikasiya, İnnovasiya və Yüksək Texnologiyalar sərgi və konfransına həsr olunmuş mətbuat konfransı keçirilib\nBakıda “Bakutel-2018”– 24-cü Azərbaycan Beynəlxalq Telekommunikasiya, İnnovasiya və Yüksək Texnologiyalar sərgi və konfransına həsr olunmuş mətbuat konfransı keçirilib.\nNəqliyyat, rabitə və yüksək texnologiyalar nazirinin müavini Elmir Vəlizadə 4-7 dekabr tarixlərində keçiriləcək ölkənin aparıcı ixtisaslaşdırılmış sərgilərindən biri, eyni zamanda Xəzər və Qafqaz regionlarının ən böyük tədbiri – “Bakutel”də gözlənilən yeniliklərdən söz açıb. E.Vəlizadə Nəqliyyat, Rabitə və Yüksək Texnologiyalar Nazirliyi (NRYTN) tərəfindən dəstək göstərilən sərginin adına bu il ilk dəfə innovasiyalar sözünün artırıldığını nəzərə çatdıraraq, bunun təsadüfi olmadığını vurğulayıb. Nazir müavini ildən-ilə genişlənən sərgi-konfransda cari ildə innovativ həllərin, startapların və digər yeniliklərin yer alacağını diqqətə çatdırıb.\nZəngin məzmun və yeniliklər baxımından builki sərginin daha da maraqlı olacağını qeyd edən E.Vəlizadə “Bakutel”in regionun ən nüfuzlu İKT sərgisi adını qazandığını bildirib. Nazirlik rəsmisi qeyd edib ki, yerli və xarici şirkətlər üçün qarşılıqlı tanışlıq və geniş biznes imkanları yaradan sərgidə cari ildə 10 milli pavilyon, o cümlədən Amerika, İtaliya, Polşa, Türkiyə, İran və digər ölkələrin pavilyonları təmsil olunacaq ki, bu da “Bakutel”ə ildən-ilə artan marağın göstəricisidir. O, əlavə edib ki, Nəqliyyat, Rabitə və Yüksək Texnologiyalar Nazirliyinin tabeli qurumlarının təqdim etdiyi xidmət və həllər də sərgidə təşkil olunan geniş pavilyonda yer alacaq. Bundan başqa, ənənəvi olaraq, “Bakutel” sərgi-konfransı ilə paralel bir çox İKT tədbirlərinin keçiriləcəyini deyən nazir müavini sərginin ziyarətçilər üçün də bir çox maraqlı layihələrlə yaddaqalan və maraqlı olacağını vurğulayıb.\n“Caspian Event Organisers” (CEO) şirkətinin direktoru Edvard Stron da “Bakutel” sərgisinin yüksələn nüfuzundan danışıb. Sərgidə cari ildə 20 ölkədən 230 şirkətin iştirak edəcəyini deyən direktor qeyd edib ki, bu, keçən illə müqayisədə 16 faiz artım deməkdir: “Bu, eyni zamanda sərginin profilli olduğuna dəlalət edən faktdır Bundan başqa, bu il artıq 30 faiz yeni zaiyarətçilərimiz var”.\nSərginin Nəqliyyat, Rabitə və Yüksək Texnologiyalar Nazirliyi ilə yanaşı, Beynəlxalq Telekommunikasiya İttifaqı (ITU), Regional Rabitə Birliyi (RRB) kimi beynəlxalq təşkilatlar tərəfindən dəstəkləndiyini diqqətə çatdıran CEO rəhbəri bu əməkdaşlıq üçün minnətdarlığıını ifadə edib. 2018-ci il sərgisinin maraqlı tərəflər üçün yaddaqalan olacağını da deyən E.Stron hər kəsi “Bakutel”-i ziyarət etməyə dəvət edib.\n“Yüksək texnologiyalar həftəsi” çərçivəsində baş tutacaq ənənəvi “Bakutel” sərgisi təkcə informasiya texnologiyaları sahəsində əldə olunan nailiyyətlərin nümayişi ilə məhdudlaşmır. Sərgi işgüzar konfransların, perspektivli əməkdaşlıqların, rəqəmli gələcəyin yeni aspektlərinin formalaşması üçün qlobal platforma rolunu oynayır.\nDörd gün ərzində sərginin ekspozisiyası rəqəmsallaşma üzrə müxtəlif həll variantları, “Big Data”, “Machine-to-Machine” (M2M), “Əşyalar interneti”, bank texnologiyaları, “4-5G” mobil texnologiyaları, fiber-optik və “bulud” texnologiyaları sahəsində xidmətlər, kibercinayətləri aradan qaldırmağın yeni yolları, dövlət xidmətləri, elektron səhiyyə, süni intellekt, mobil cihaz və ləvazimatlar, “ağıllı şəhər”, pilotsuz uçuş aparatları və dronların idarəetmə sistemləri və s. kimi tematik bölmələri əhatə edəcək.\n“Bakutel-2018” sərgisi Azərbaycan Respublikası Nəqliyyat, Rabitə və Yüksək Texnologiyalar Nazirliyi, Beynəlxalq Telekommunikasiya İttifaqı (ITU), Regional Rabitə Birliyi (RRB), Azərbaycanda İxracın və İnvestisiyaların Təşviqi Fondu (AZPROMO), Azərbaycan Respublikası Sahibkarlar (İşəgötürənlər) Təşkilatları Milli Konfederasiyası (ASK) və Azərbaycan Respublikasının Kiçik və Orta Biznesin İnkişafı Agentliyinin dəstəyi ilə keçirilir. Sərginin təşkilatçısı “Caspian Event Organisers” (“CEO”) şirkətidir. Baş sponsor isə iyirmi ildən artıq tədbirin əsas iştirakçılarından olan “Azercell” şirkətidir.\nƏnənəvi olaraq, sərgini beynəlxalq mütəxəssislər, İKT qurumlarının rəhbərləri ziyarət edirlər. Bu il sərginin fəxri qonaqları arasında Rusiya, Türkiyə, Belarus, Əfqanıstan, Qazaxıstan, Qırğızıstan, Türkmənistan, İran, Özbəkistan, Latviya, Bolqarıstanın İKT sahəsi üzrə nazirləri və yüksək rütbəli nümayəndələri yer alıb.\n“BAKUTEL-2018” – İNNOVASİYALAR MƏKANI\nBu il “Bakutel-2018” dünyanın 20 ölkəsini təmsil edən 230 şirkəti bir araya gətirməklə, əhatə etdiyi sərgi sahəsi üzrə 25% artım nümayiş etdirir. İstifadəçilərə aparıcı İKT şirkətləri, mobil operatorlar, internet provayderləri, sistem inteqratorları, tanınmış brendlərin distributorları və gənc layihəçilər tərəfindən real həll variantları və texnologiyalar təqdim edilir. Bu il sərginin debütantları isə iştirakçıların ümumi sayının 30%-ni təşkil edir. Debütantlar arasında “Silk Way Biznes Aviasiya”, Azərbaycan Dövlət Reklam Agentliyi (ADRA), ”Sistematiks” (Rusiya), “Suntech” (Polşa), “Azmonbat” (Azərbaycan), “BMS Global” (Azərbaycan), “Hostimul” (Azərbaycan), “IPG IRE-Polus” (Rusiya), “Xerrow Technologies” (BƏƏ) və digərləri yer alır.\nSərgi çərçivəsində Nəqliyyat, Rabitə və Yüksək Texnologiyalar Nazirliyinin tabeli qurum və müəssisələri eyni milli pavilyonda məhsul və xidmətlərini, həyata keçirdiyi layihələri təqdim edəcəklər. Pavilyonda telekommunikasiya, poçt, yüksək texnologiyalar, o cümlədən nanotexnologiyalar, “Elektron imza” infrastrukturu, “Data Mərkəzi”n “bulud” texnologiyası əsasında xidmətləri üzrə həyata keçirilən layihələr və əldə edilmiş ən son nailiyyətlər, eləcə də nazirlik tərəfindən dəstək alan bir sıra startap layihələri nümayiş olunacaq. Həmçinin, kompleksin ikinci zalındakı ayrıca stenddə e-ticarət (“e-commerce”) müəssisələri fəaliyyət göstərəcək.\nBurada poçt tarixinə aid eksponatlar, məktublar, teleqramlar, rabitə qurğuları, kommutator telefonları, “Morze” əlifbası, sahənin dövrlər üzrə rəsmi sənədləri, poçt və rabitə işçisinin geyim formaları, istifadə etdiyi əşyalar, bağlama, məktub, kiçik paketlər və banderol nümunələri nümayiş olunur. Eyni zamanda, II Dünya müharibəsi illərinə aid poçt göndərişləri, əsgər məktubları, poçt qutuları, ötən əsrin 70-80-ci illərinə təsadüf edən poçt nümunələri sərgilənir. Həmçinin Ulu Öndər Heydər Əliyevin hakimiyyəti dövründə poçt sahəsinin inkişafını xarakterizə edən xüsusi guşə fəaliyyət göstərəcək.\n“Bakutel” sərgisinin təşkilatçıları sənaye liderləri və dövlət strukturları ilə yanaşı, gənc layihəçilərə öz ixtira və proqramları haqqında məlumat vermək üçün şərait yaradılması ənənəsini davam etdirir. Sevindirici haldır ki, bu il sərgidə müxtəlif innovasiya mərkəzlərini təmsil edən rekord sayda – 50-dən artıq startap təmsil olunub. Belə ki, sərgidə Nəqliyyat, Rabitə və Yüksək Texnologiyalar Nazirliyinin Yüksək Texnologiyalar Parkının İnkubasiya Mərkəzinə məxsus startaplarla yanaşı, Bakıda və regionlarda keçirilən “İdeyadan Biznesə” startap turunun finalçıları, “Barama” (“Azercell Telecom”) və “AppLab” (“Bakcell”) biznes-inkubasiya mərkəzləri də iştirak edir.\nXəzər İnnovasiya Konfransının keçirilməsinin təşəbbüskarı Azərbaycan Respublikası Nəqliyyat, Rabitə və Yüksək Texnologiyalar Nazirliyidir. Tədbir “Genişzolaqlı rabitə”, “Süni intellekt”, “Əşyalar interneti”, “Elektron xidmətlər”, “İKT yönlü startaplar və innovativ sahibkarlıq”, “Dördüncü sənaye inqilabı”, Elm tutumlu istehsal” və “Kiberhazırlıq” kimi mövzuları əhatə edir. Birinci Xəzər İnnovasiya Konfransı hökumət nümayəndələri, sənaye liderləri, tənzimləyici struktur və beynəlxalq təşkilatların rəsmi təmsilçilərini, o cümlədən nəhəng regional telekommunikasiya və peyk operatorlarının rəhbərlərini bir araya gətirəcək. Konfrans İKT sahəsinin bütün iştirakçıları arasında səmərəli əməkdaşlığın müzakirə edilməsi üçün regional platforma funksiyasını yerinə yetirəcək, eləcə də bu sahədə tapşırıqların həllinə kömək edəcək. Gələcəkdə bu konfransın beynəlxalq “Bakutel” sərgisi çərçivəsində hər il keçirilməsi planlaşdırılır.\nSərgi çərçivəsində qadınlar və onların İKT sahəsindəki roluna da xüsusi diqqət yetirilib. “Bakutel” sərgisi “İKT sahəsində Azərbaycan qadınları” (Femmes Digitales) klubu ilə birlikdə tədbirin ikinci iş günü eksponentlərin iştirakı ilə keçiriləcək axşam ziyafəti çərçivəsində Azərbaycanın informasiya və telekommunikasiya texnologiyaları sahəsində çalışan ən uğurlu qadınlara “AWITA 2018” “Azerbaijan – The Women in IT Award” mükafatının təqdimetmə mərasimi baş tutacaq.\nBu il “Bakutel” sərgisi özəl psixoloji inkişaf xüsusiyyətləri olan uşaqlara dəstək göstərir. Belə ki, “Bakutel 2018” sərgisində “İdeyadan Biznesə” layihəsi çərçivəsində ölkənin 8 regionunda keçirilən startap turları zamanı çəkilmiş illüstrativ rəsmlərin xeyriyyə hərracı keçiriləcək. Hərracda toplanmış vəsaitlər “Birgə və Sağlam” İctimai Birliyində reabilitasiya keçən Autizm spektrum pozuntusundan əziyyət çəkən uşaqlara dəstək olmaq üçün xərclənəcək. Qeyd edək ki, bu rəsmlər tanınmış rəssam-illüstrator Mahir Qafarov tərəfindən çəkilib. Həmçinin, Nəqliyyat, Rabitə və Yüksək Texnologiyalar Nazirliyi 6-7 dekabr tarixində Bakıdakı uşaq evlərinin balaca sakinləri üçün “Bakutel” sərgisinə ekskursiya da təşkil edəcək və onlar sərginin pavilyonları ilə tanış olacaq və innovativ oyun zonasında əylənə biləcəklər.\nTədbirdə “Kompüter obrazlarının tanınması üzrə kompleks təlim”, “Müasir kompleks proqram təminatı mühəndisliyi”, “Sosial robotlar, onların layihələndirilməsi üzrə təmayüllər, eləcə də sosial robotların qlobal bazara daxil edilməsinin mümkün nəticələri”, “Süni intellekt tibdə və elmdə: Bilinən-bilinməyənlər, süni intellektin məhdudiyyətləri və mümkün gələcəyi”, “Onlayn platformalarda individual tövsiyə sistemləri: Müasir dövrdə proqram təminatının işlənib hazırlanması və onun nəticələri üzrə praktiki nümunənin araşdırılması” üzrə məruzələr təqdim ediləcək.\n6 dekabr tarixində “Bakutel Tech Talks” proqramı “Baxış bucağınızı bizimlə İT-iləyin” şüarı altında panel müzakirələr ilə davam edəcək. Burada əsas ideya teleradio yayımı, nəqliyyat, təhsil və turizm kimi müəyyən sahələrdə tələb olunan İT texnologiyaları və həll variantlarının göstərilməsidir. Tədbirin məqsədi rəqəmli innovasiyaların istehlakçıları və təchizatçıları arasında dialoq qurmaqdır.\nBütün məruzələrin əsas ideyası startap sisteminin fəaliyyətinin və onların ideyadan işlək biznesə qədər düzgün qurulma qaydalarının izah edilməsidir. Bu sessiya ideyalar tapmaq, reallaşdırmaq, onlardan qazanc əldə etmək, ideyaların düzgün paylaşılmasının əhəmiyyəti barədə məlumat almaq istəyən şəxslər üçün tapıntı olacaq. Beləliklə, “Tech Talks” proqramında sənayenin ən aktual məsələlərinə toxunulacaq və tədbir ideya rəhbərləri ilə müzakirələr üçün müasir təmayüllü platformaya çevriləcək. Bundan sonra hər il sərgi çərçivəsində “Tech Talks” proqramının keçirilməsi planlaşdırılır.\nRəqəmsal sahəni təşkil edən texnologiyaların nümayiş olunması və müzakirəsi ilə yanaşı, “Bakutel” həm də yüksək texnologiyaların tətbiqi ilə əyləncəli məhsulların təqdim edildiyi unikal platformadır. Bu il oyun zonası foyedə yerləşəcək və burada rəqəmli muzey, məktəblilər üçün “First Lego League” turniri, “Yüksəklik” kompüter oyunu, milli nağıl qəhrəmanları haqqında “Külək – ilk nağıl qəhrəmanları” virtual nağılları, “3D Production” şirkətinin rəqəmli muzey layihəsi, Azərbaycanın görməli yerlərini çap edəcək “3D” printerlər və dronların şousu təqdim ediləcək. Həmçinin burada “Hədəf” liseyinin interaktiv elm muzeyinin eksponatları da təqdim olunacaq. İlk dəfə olaraq “Bakutel” sərgisində alman alimlərinin ixtirası olan ultra-modern texnologiyası əsaslı “RoboKeeper” təqdim olunacaq.\n“RoboKeeper” – dünyanın ən sürətli qapıçısı hesab edilir. Hətta Neymar, Messi və Ronaldinyo kimi dünya futbol ulduzları bu qapı keşikçisini məğlub edə bilməyiblər.\n“Bakutel-2018” sərgisinin ziyarətçiləri və qonaqları “RoboKeeper”ə qol vurmaqda özlərini sınaya biləcəklər. Oyun iştirakçılarına vurduqları hər bir qola görə müxtəlif hədiyyələr təqdim ediləcək. “Bakutel-2018” sərgisinin açılış mərasiminə Azərbaycan klublarının tanınmış futbolçuları, həmçinin Azərbaycan yığmasının baş məşqçisi Qurban Qurbanov dəvət olunub. Onlar ən sürətli qapıçının qapısına qol vurmağa cəhd edəcəklər.\nƏnənəvi olaraq uşaqlar üçün əyləncə zonası Bakı Ekspo Mərkəzinin foyesində yerləşəcək və burada “Bagçam.az” şəbəkəsinin peşəkar müəllim və tərbiyəçiləri uşaqları maarifləndirici oyunlara, habelə faydalı və əyləncəli tədbirlərə cəlb edəcəklər. Builki sərgilərin tərəfdaşları arasında rəsmi səyahət agentliyi “Premier Tour” şirkəti, o cümlədən “Hyatt Regency” və “Qafqaz Hotels & Resorts” mehmanxanaları yer alır. 4-7 dekabr tarixlərində sərgiyə giriş sahə mütəxəssisləri, iş adamları, həmçinin tələbələr üçün açıq olacaq. Yaşı 17-dən az olan şəxslər sərgini yalnız 6 və 7 dekabr tarixlərində ziyarət edə bilərlər.\nSərgi zamanı “Bakutel-2018” sərgisinin gündəlik xəbərləri” qəzetinin xüsusi buraxılışı dərc ediləcək. Bu qəzetdə sərgi iştirakçıları və sərgi çərçivəsində keçirilən tədbirlər barədə ətraflı məlumatlar yer alacaq.\n“Bakutel Exhibition News” dərgisinin sponsoru qismində isə bu il Bakı Konqres Mərkəzi çıxış edir.\nBu il sərginin üçüncü iş günü Azərbaycanda rabitə və informasiya texnologiyaları işçilərinin peşə bayramına təsadüf edir. Fürsətdən istifadə edərək, bu əlamətdar bayram münasibəti ilə rabitə və informasiya texnologiyaları işçilərini səmimi qəlbdən təbrik edir və hər kəsə uğurlar arzulayırıq!\nSərgi haqqında ətraflı məlumatı www.bakutel.az rəsmi saytından əldə edə bilərsiniz.


Emin Hüseynov: Mehman kafedən çıxarkən 5-6 nəfər tərəfindən zorla tutulub - VİDEO - Dergi.az\nEmin Hüseynov: Mehman kafedən çıxarkən 5-6 nəfər tərəfindən zorla tutulub – VİDEO\tBy Admin On Yanvar 10, 20170 223PAYLAŞPaylaşTweetAbunə ol\nMehman Hüseynov “yoxa” çıxıb.\_r\_n\_r\_nBloqqer Mehman Hüseynov “yoxa” çıxıb. Bu iddianı onun dostları sosial şəbəkələrdə paylaşıblar.\_r\_n\_r\_nNİDA Vətəndaş Hərəkatının üzvü Ülvi Həsənlinin yaydığı məlumata görə, Mehman Hüseynov yanvarın 9-da, saat təxminən 19:30-da onlardan ayrılıb, başqa bir dostu ilə görüşəcəyini deyib. Lakin həmin şəxslə də görüşməyib və o vaxtdan etibarən bloqqerin telefonuna zəng çatmır. Ülvi Həsənli məsələ ilə bağlı DİN-in 102 xidmətinə müraciət etdiklərini bildirib:\_r\_n\_r\_n“Axtarışa vermək qərarına gəldik. Çünki 5 saatdan artıqır ondan xəbər yoxdu. Bəzi adamlar məlumat yayır ki, Mehman tapılıb. Doğru xəbər deyil. Mehmana görə narahatıq. O, ya oğurlanıb, ya da həbs edilib”.\_r\_n\_r\_nElvin Maqsudlu adlı “Facebook” istifadəçisi isə Mehman Hüseynovun Binəqədi rayon Polis İdarəsinə aparıldığı haqda məlumat aldığını yazıb.\_r\_n\_r\_nMeydan TV Binəqədi rayon Polis İdarəsi ilə əlaqə saxlayıb. Növbətçi hissədən onlarda belə bir məlumatın olmadığını bildiriblər.\_r\_n\_r\_nVəkil Elçin Sadıqov da 5-ci polis bölməsi ilə əlaqə saxladığını, orada belə bir adamın olmadığı barədə məlumat aldığını deyir.\_r\_n\_r\_nYanvarın 10-na keçən gecə, Bakı vaxtilə 2:50-də Mehman Hüseynovun qardaşı, hazırda xaricdə olan Emin Hüseynov “Sancaq” səhifəsindən canlı yayım edərək bloqqerin həbs olunma ehtimalını vurğulayıb:\_r\_n\_r\_n“Aldığım məlumata görə, bu gün (9 yanvar nəzərdə tutulur-red) Həzi Aslanov küçəsi ilə Qoqol küçəsinin kəsişməsində kafedən çıxarkən 5-6 naməlum şəxs tərəfindən zorla tutulub və naməlum istiqamətə aparılıb. Saxlanılarkən iki nəfər ağzını tutub və səs-küy salmasına imkan verməyib”.\_r\_n\_r\_nEmin Hüseynov vətəndaşı saxlayarkən yaxınlarına xəbər verilməməsini qanun pozuntusu hesab edib və deyib ki, Mehman Hüseynovla bağlı hər hansı hadisə baş verərsə, onun işini davam etdirəcək.\_r\_n\_r\_nhttps://www.youtube.com/watch?v=pETzgmLUYGQ\n“90-lardan bir parça” adlı fotosərgi keçirilir — FOTOLAR“Əlimizə silah yox, fotoaparat alaq!” adlı layihəyə start verilib – FOTOLAR Leave A Comment Cavabı ləğv et\tSizin e-poçt ünvanınız dərc edilməyəcəkdir.


“BethClip” Dubayda keçiriləcək “STEP Conferance 2015”də iştirak edəcək - New Idea Competition\n19 Feb 2015 12:32\nQafqaz Universiteti Texnoparkının həyata keçirdiyi “Yeni Fikir 2014 Müsabiqəsi”nin qalibi “BethClip” lahiyyəsinin Dublində (İrlandiya) keçirilən “Web Summit” tədbirinə qoşulması və iştirakçılar sırasında olması lahiyəyə xarici şirkət və investorlar tərəfindən marağın artmasına əsas səbəb olub.\n2014-cü ili bir neçə digər uğurlarla da başa vuran “BethClip”ə digər uğurlu təkliflər də gəlməkdə davam edir. Belə imkanlardan biri də 2015-ci ilin ilin əlvəlində isə Şərq aləminin “WebSummit”i sayılan və “Dubay Silikon Vadisində” adı ilə keçirilən “STEP Conterence 2015” proqramının təşkilatçılarından gələn dəvətdir. Qeyd edək ki, “STEP Conterence 2015” proqramının bu ilin mart ayında Dubayda keçiriləcək. Gələn dəvətə görə “BethClip” layihəsinin rəhbəri Rəşid Əliyev “STEP Conterence 2015” proqramında iştirak edərək, investor və şirkətlər qarşısında təqdimat etmək hüququ qazanıb.\n“STEP Conferance 2015” Proqramı BƏƏ-nin Dubay əyalətində keçirilən ənənəvi startap və İT innovasiyalarının sərgisini keçirməklə, bu sahə üzrə şəbəkələşmənin inkişafını təmin edir.\nTədbirdə “eTohum” biznes inkubatorunun CEO-su Burak Büyükdemir, “LEGO” və “Nintendo” kimi böyük şirkətlərdə rəhbər vəzifələrdə olmuş Marko Hein, “Lean Startup” üzrə ekspert Adam Berk, London “TechStars”ın direktoru və bir sıra digər spikerlər də qatılacaq.\nTOP investor və biznes “xab”lar (busness hub), şərqin “500 Starups”ı sayılan “Oasis 500”, Türkiyənin “eTohum”, Avropanın “İmpact HUB”, BƏƏ-nin “Silicon Oasis” və digər inkubatorlar da tədbirdə təmsil olunacaqlar.\nTədbiri 40 min ziyarətçinin baş çəkəcəyi gözlənilir.\nTədbir Dubayın “böyük” Palma adası ərazisində yerləşən “Dubai İnternational Marine Club”-da keçiriləcək.\nTədbirin “Facebook” səhifəsi https://www.facebook.com/STEPConferencePage


Nəşr edilib 06.04.2021 19:19 |\nSəhiyyə hər bir ölkə üçün ən vacib sahələrdən biridir. Çünki bu sahə birbaşa insanların sağlamlığı ilə bağlıdır. Səhiyyə inkişaf edirsə, insanların sağlamlığı etibarlı qorunursa, o zaman ölkə də inkişaf edəcəkdir. Ölkəmizdə səhiyyənin cəmiyyət və dövlət həyatında ən mühüm sahəyə çevrilməsi, inkişaf və tərəqqisi xalqımızın ümummilli lideri Heydər Əliyevin adı ilə bağlıdır. Həyatını ölkəmizin yüksəlişinə və insanların xoşbəxtliyinə həsr edən ümummilli liderimiz səhiyyəni cəmiyyət və dövlət həyatında ən mühüm sahə kimi qiymətləndirərək demişdir: “Səhiyyə bizim üçün, hər bir cəmiyyət və dövlət üçün çox lazımlı, həyatın bütün sahələrini əhatə edən sahədir. Onun inkişafı üçün zəruri tədbirlər görülüb və gələcəkdə də görüləcəkdir”. Bu gün dövlət başçısı cənab İlham Əliyevin ulu öndərin müəyyənləşdirdiyi yolu uğurla davam etdirməsi səhiyyə sisteminin də inkişafına səbəb olub. Qəbul olunmuş dövlət proqramlarının uğurlu icrası xəstələrə göstərilən tibbi xidmətin səviyyəsinin xeyli yüksəlməsinə, xəstəliklər üzrə müayinələrin həcminin artmasına, xəstələrin dərmanla təchizatının əhəmiyyətli dərəcədə yaxşılaşmasına imkan verib.\nMuxtar respublikamızda da vətəndaşların sağlamlığının qorunması istiqamətində mühüm işlər görülüb. Dövlət başçısı cənab İlham Əliyev muxtar respublikada uğurla həyata keçirilən səhiyyə islahatlarını yüksək qiymətləndirərək demişdir: “Mən çalışıram və istəyirəm ki, Azərbaycanın hər bir yerində yüksəksəviyyəli tibbi xidmət göstərilsin. Çox şadam ki, Naxçıvanda bu sahədə böyük işlər görülür, böyük uğurlar əldə edilir”.\nNaxçıvan Muxtar Respublikası Ali Məclisi Sədrinin “Dövlətimizin ən qiymətli incisi onun vətəndaşlarıdır” prinsipi əsas götürülərək muxtar respublikada səhiyyə infrastrukturunun yenilənməsi, yeni ambulator və stasionar müalicə-profilaktika müəssisələrinin yaradılması, müasir avadanlıqlarla təchiz edilməsi, bu sistemin yeni dövrün tələblərinə uyğunlaşdırılması əhalinin sağlamlığının etibarlı təminatına geniş imkanlar açıb. Səhiyyə müəssisələrinin maddi-texniki bazasının gücləndirilməsi istiqamətində görülən ardıcıl tədbirlər tibbi xidmətin səviyyəsinin xeyli yüksəlməsində, demoqrafik göstəricilərin yaxşılaşmasında, orta ömür müddətinin uzadılmasında əsaslı dönüş yaradıb. Hazırda muxtar respublikada əhaliyə 216 tibb müəssisəsi tərəfindən səhiyyə xidməti göstərilir. Həmin tibb müəssisələrində 704 həkim, 2 min 191 orta tibb işçisi çalışır ki, bu da muxtar respublika üzrə hər 10 min nəfərin 15,2 həkimlə, 47,5 orta tibb işçisi ilə təmin olunması deməkdir.\nMuxtar respublikada uzun illər insanların qarşılaşdıqları problemlərdən biri onların tibbi yardımı yerlərdə ala bilməyib, hər bir müayinə və tibbi müdaxilə üçün Naxçıvan şəhərinə, başqa yerlərə getmək məcburiyyətində qalmaları olub. Son illər bu problem tamamilə aradan qaldırılıb. Rayon mərkəzi və kənd sahə xəstəxanaları, həkim ambulatoriyaları, feldşer-mama məntəqələri müasir tələblər səviyyəsində qurulub, tibbi avadanlıqlarla təchiz edilib və həmin avadanlıqlarla işləyə biləcək kadrlar yetişib. Əminliklə demək olar ki, artıq vətəndaşların hər kənddə, rayon mərkəzlərində keyfiyyətli tibbi yardım alması mümkündür.\nƏhaliyə göstərilən səhiyyə xidmətlərinin keyfiyyətinin yüksəldilməsində icbari tibbi sığortanın tətbiqi mühüm şərtdir. Naxçıvan Muxtar Respublikası Ali Məclisi Sədrinin 2019-cu il 18 mart tarixli “Naxçıvan Muxtar Respublikasında icbari tibbi sığortanın tətbiqinin təmin edilməsi ilə bağlı tədbirlər haqqında” Fərmanı muxtar respublikada icbari tibbi sığortanın tətbiqi ilə əlaqədar göstərilən tibbi xidmətlərin keyfiyyətinin yüksəlməsi, hər bir vətəndaş üçün əlçatan olması baxımından mühüm əhəmiyyət daşıyır. İcbari tibbi sığorta sisteminin tətbiqinə uyğun olaraq publik hüquqi şəxs statusu alan müəssisələrdə işçilərin əmək haqqı 50% artırılıb. Həmin müəssisələrdə icbari tibbi sığortanın və tibbi xidmətin fəaliyyətini təmin etmək üçün cari təmir və yenidənqurma işləri aparılıb, ehtiyac olan avadanlıqlarla təmin edilib və sığorta üçün vacib olan nümunəvi tibbi informasiya sistemi – kompüter proqram təminatı yaradılıb. Rayonlarda həyata keçirilməsi mümkün olan müayinə və müalicələr vətəndaşlara tibbi sığorta hesabına həyata keçirilib, tətbiq olunması mümkün olmayan xidmətlərin siyahısı dəqiqləşdirilib, bu siyahıya uyğun xidmətlər göstərəcək tibb müəssisələri müəyyənləşdirilib. Ehtiyacı olan xəstələrin müayinə və müalicələri göndərişlə təmin olunaraq həmin müəssisələrdə tibbi sığorta hesabına həyata keçirilir. 2020-ci ildə muxtar respublikada 215 minə yaxın sakin icbari tibbi sığortadan istifadə edib.\nSəhiyyə sistemində o zaman uğurlar qazanılır ki, xəstəxanalar müasir avadanlıqlar və təcili yardım avtomobilləri ilə təmin olunur. Naxçıvan Muxtar Respublikasının səhiyyə müəssisələrinə təcili tibbi yardım avtomobillərinin təqdim olunması bu xidmətin təşkilində keyfiyyətcə yeni mərhələ açıb. Hazırda səhiyyə müəssisələrimizdə dünyanın aparıcı şirkətlərinin istehsalı olan müasir avadanlıqlarla müayinə və müalicə işləri aparılır, təcili yardım, elektrokardioqrafiya, exokardioqrafiya, EKQ-tredmil, rentgen, çoxprofilli diaqnostika, hemodializ, cərrahiyyə, kardiocərrahiyyə şöbələri, çoxsaylı aparat və avtoanalizatorla təchiz edilmiş laboratoriyalar, qan bankı, pulmonoloji, stomatoloji, burun-qulaq-boğaz, oftalmoloji, terapevtik, ginekoloji kabinələr fəaliyyət göstərir. Şöbə və kabinələrdə qurulmuş müasir aparat və cihazların köməkliyi ilə insan orqanizminin hərtərəfli müayinəsi mümkündür.\nCəmiyyətdə sağlam nəslin formalaşmasında uşaqların sağlam böyüməsi mühüm əhəmiyyət kəsb edir. Bu məqsədlə muxtar respublikada uşaqlara tibbi xidmətlərin keyfiyyətinin artırılması və müasir tələblərə uyğunlaşdırılması üçün ardıcıl tədbirlər həyata keçirilir. Naxçıvan Muxtar Respublikası Ali Məclisi Sədrinin 2018-ci il 9 oktyabr tarixli Sərəncamı ilə təsdiq edilmiş “Naxçıvan Muxtar Respublikasında uşaqların icbari dispanserizasiyadan keçirilməsinə dair 2018-2022-ci illər üçün Dövlət Proqramı”na uyğun olaraq publik hüquqi şəxs statuslu Şərur və Ordubad rayon uşaq xəstəxanalarının yaradılması gələcəyimiz olan uşaqların sağlamlığının qorunması istiqamətində mühüm tədbirlərdən biridir.\nMuxtar respublikada dispanserizasiya işini yaxşılaşdırmaq, əhalini kütləvi müayinələrdən keçirmək, ucqar kəndlərdə və obalarda əhaliyə yüksəkixtisaslı səhiyyə xidmətləri göstərmək məqsədilə yaradılmış həkim briqadaları hazırda fəaliyyətlərini davam etdirir, yerlərdə əhalinin müayinə-müalicə işi ilə məşğul olurlar. Qadınlar arasında süd vəzi xərçəngini vaxtında aşkarlamaq üçün profilaktik kütləvi müayinələr, ilkin vərəm xəstəliyinin vaxtında aşkarlanması məqsədilə kiçikyaşlı uşaqlar arasında tuberkulin və diaskin test sınağı, yuxarı sinif şagirdləri və müəllimlər arasında flüoroqrafiya müayinəsi və məktəbyaşlı uşaqların, tələbələrin kütləvi oftalmoloji, stomatoloji, ortopedik, endokrinoloji və digər müayinələri davam etdirilir. Reproduktiv sağlamlıq və ailə planlaşdırılması nəticəsində ana və uşaqların sağlamlığını xarakterizə edən göstəricilərdə müsbət dinamika müşahidə olunur. Sağlam cəmiyyətin formalaşdırılması istiqamətində aparılan uğurlu siyasət əhalinin demoqrafik göstəricilərinin yüksəldilməsinə müsbət təsir göstərir.\n“Naxçıvan Muxtar Respublikasında dövlət orqanlarının elektron xidmətlər göstərməsinin təşkili haqqında” Naxçıvan Muxtar Respublikası Ali Məclisi Sədrinin 2011-ci il 15 iyul tarixli Fərmanına uyğun olaraq səhiyyə sistemində elektron xidmətləri təkmilləşdirilir. Tibbi-Sosial Ekspertiza Komissiyasına göndərişlər onlayn sistemə keçirilib. Bu sistem əlilliyin qiymətləndirilməsinin vətəndaş-ekspert təması olmadan, elektron müstəvidə və şəxsin kimliyi, göndəriş verən təşkilatın hansı səhiyyə qurumu olduğu bilinmədən anonim olaraq, xəstəliyi əks etdirən tibbi sənədlər əsasında şəffaf şəkildə həyata keçirilməsinə imkan yaradır. Gənc ailələrdə səhiyyə maarifi işi, hamilə qadınların və uşaqların patronaj xidməti, yeni doğulmuşların vaxtında qeydiyyata alınması, uşaqların Elektron sağlamlıq kartları ilə təminatı və ondan istifadə qaydasının öyrədilməsi məqsədi ilə maarifləndirici tədbirlərin davamlı aparılmasına nail olunmuşdur.\nÖtən ildən dünyanın bir çox ölkələrində böyük təhlükəyə çevrilən koronavirus infeksiyasının muxtar respublika ərazisində yarada biləcəyi təhlükənin qarşısının alınması, profilaktik və təxirəsalınmaz tədbirlərin operativ həlli Naxçıvan səhiyyəsinin prioritet istiqaməti olmuşdur. Naxçıvan Muxtar Respublikası Ali Məclisi Sədrinin “Naxçıvan Muxtar Respublikasında əhalinin sağlamlığının qorunması və koronavirus infeksiyasına qarşı mübarizənin gücləndirilməsi ilə bağlı tədbirlər haqqında” 2020-ci il 24 mart tarixli Fərmanına əsasən muxtar respublikada koronavirus infeksiyasına qarşı mübarizə tədbirlərinin gücləndirilməsi məqsədilə Naxçıvan Muxtar Respublikasında Koronavirusla Mübarizəyə Dəstək Fondu yaradılmışdır. Virusla mübarizə məqsədilə səhiyyə müəssisələri, Polimer Zəncirvari Reaksiya laboratoriyası müasir tibbi avadanlıqlar, dərman və ləvazimatlar, həmçinin dezinfeksiya məhlulları ilə təmin olunmuşdur.\n“Azərbaycan Respublikasında COVID-19 xəstəliyi əleyhinə 2021-2022-ci illər üçün Vaksinasiya Strategiyası”na müvafiq olaraq muxtar respublikada da vaksinasiya ardıcıl şəkildə davam etdirilir. Risk qrupuna daxil olan tibb işçilərinə və insanlara, uşaq və yeniyetmə müəssisələrində çalışan şəxslərə peyvəndlər vurulur. Dəmir yolu və avtovağzallarda, topdan və pərakəndə satış məntəqələrində, sinif otaqlarında, idman zallarında, bufet və yeməkxanalarda, dəhlizlərdə, sanitar qovşaqlarında və digər yerlərdə müntəzəm olaraq dezinfeksiya və dezinseksiya işləri təşkil olunur. İctimai iaşə, ticarət, su təchizatı, sərhəd-gömrük məntəqələrində profilaktik sağlamlaşdırıcı əks-epidemik tədbirlər həyata keçirilir. Yaradılan şəraitin və görülən qabaqlayıcı tədbirlərin nəticəsidir ki, muxtar respublikada məhdud çərçivədə rast gəlinən virus dərhal lokallaşdırılaraq geniş yayılmasının qarşısı alınır.\nŞəhid ailələrinə, Vətən müharibəsi qazilərinə və onların ailə üzvlərinə səhiyyə xidmətinin göstərilməsi, o cümlədən tibbi yardım, ixtisaslı həkimlər tərəfindən müayinə və müalicələrin aparılması, həmçinin ehtiyac olan dərman preparatları ilə ödənişsiz təmin edilməsi, əlilliyin təyin olunması üçün lazımi tibbi sənədlərin hazırlanması və digər xidmətlərin yüksək səviyyədə təmin edilməsi hazırda davam etdirilir.\nSəhiyyə müəssisələrinin tibbi kadrlara olan tələbatının ödənilməsi sahəsində tədbirlər davam etdirilir. Naxçıvan Dövlət Universitetində Tibb fakültəsi üçün korpusun, Naxçıvan Tibb Kollecinin müasir tələblər səviyyəsində yenidən qurulması, ixtisasların sayının artırılması səhiyyə müəssisələrinin ixtisaslı tibbi kadrlarla təminatına imkan verir. Naxçıvan Muxtar Respublikası Ali Məclisi Sədrinin “Ali və orta ixtisas təhsili müəssisələrində ixtisasların müvafiq təşkilatlara hamiliyə verilməsi” haqqında 27 iyul 2015-ci il tarixli Sərəncamına uyğun olaraq Naxçıvan Dövlət Universitetinin Tibb fakültəsi və Tibb Kolleci Naxçıvan Muxtar Respublikası Səhiyyə Nazirliyinə hamiliyə verilib. Həyata keçirilən tədbirlər nəticəsində Səhiyyə Nazirliyi ilə bu təhsil müəssisələri arasında əlaqələr daha da genişlənib. Görülən işlərin nəticəsi olaraq son illər Naxçıvan səhiyyəsində müxtəlif ixtisaslar üzrə yüksəkixtisaslı gənc həkimlərin sayı xeyli artıb. Muxtar respublikanın səhiyyə müəssisələrinin əksəriyyətinə gənc kadrların rəhbərlik etməsi onlara göstərilən inam və etimadın göstəricisidir. Tibb mütəxəssislərinin bilik və bacarıqlarının yüksəldilməsi, ixtisas səviyyəsinin artırılması üçün müvafiq mexanizmlər yaradılır, onlar Bakı şəhəri və Türkiyə Respublikasının müxtəlif klinika və xəstəxanalarına təkmilləşmə və təcrübə kurslarına göndərililir, digər xarici ölkələrdə təlimlər təşkil edilir. Praktik tibb və ya əczaçılıq fəaliyyəti ilə məşğul olan şəxslərin sertifikasiyasının aparılması, səhiyyə işçilərinin müasir elmi biliklərinin artırılması üçün müxtəlif profilli elmi-praktik seminar və konfransların təşkili diqqət mərkəzində saxlanılır. İstər tibb fakültəsinin, istərsə də tibb kollecinin məzunları bu gün muxtar respublikada ən mürəkkəb cərrahi əməliyyatların aparılmasında iştirak edirlər. Naxçıvan Muxtar Respublikası Səhiyyə Nazirliyi tərəfindən Bakı şəhərində və xarici ölkələrdə fəaliyyət göstərən müxtəlif klinikalardan yüksək ixtisaslı həkimlərin və kollektivlərin muxtar respublikaya dəvət olunması və Naxçıvan həkimləri ilə birgə mürəkkəb cərrahi əməliyatlar aparmaları diqqətdə saxlanılır. Sosial layihələr çərçivəsində yüksəkixtisaslı həkim heyəti tərəfindən aparılan cərrahi əməliyyatlar yerli həkimlərin peşə bacarıqlarının yüksəldilməsində mühüm rol oynayır. Hazırda yerli həkim kadrlar tərəfindən müstəqil şəkildə TUR, açıq ürək, ürək damarlarına stend qoyulması, laparoskopik, LOR, göz və digər mürəkkəb cərrahiyyə əməliyyatları aparılmasına nail olunur. Artıq mürəkkəb cərrahi əməliyyatların da Naxçıvanda həyata keçirilməsi əhalinin müayinə və müalicə üçün başqa ölkələrə üz tutmasının qarşısını alıb. Aztəminatlı ailələrdən olan xəstələrə yönəldilmiş xüsusi sağlamlıq layihələri çərçivəsində açıq ürək əməliyyatları, koronarangioqrafiya manipulyasiyası, ürək damarlarına stend qoyulması, müxtəlif göz və digər əməliyyatların aparılması uğurla davam etdirilir.


"Qızıl Məryəm"in bacısı da həbs edildi - İLGİNC FAKTLAR\n17:57 9 Yanvar 2016\nBütün ölkədə gündəm yaradan "Jewellery" zinət əşyaları mağazasının sahibi Namet-zadə Məryam Tofiq qızının ölümü ilə bağlı daha bir nəfər həbs edilib.\nMilli.Az xəbər verir ki, qafqazinfo-ya daxil olan məlumata görə, sözügedən qətllə bağlı tutulan dördüncü şəxs mərhumun bacısı, Fəxriyyə adlı qadındır. O, bu gün səhər saatlarında hüquq-mühafizə orqanlarının əməkdaşları tərəfindən şübhəli şəxs qismində saxlanılıb.\nQafqazinfo-ya o da məlum olub ki, anasının ölümündə günahlandırılan Günel Hüseynovanın qızı Zəhra hazırda ailədən alınaraq Bakıdakı uşaq evlərindən birinə verilib.\nXatırladaq ki, Bakı şəhər Baş Polis İdarəsi və şəhər prokurorluğu dəhşətli qətllə bağlı məlumat yayıb. Məlumatda bildirilir ki, yanvarın 5-də, saat 09 radələrində 1965-ci il təvəllüdlü Namet-zadə Məryam Tofiq qızının yaşadığı mənzilində üzərində çoxsaylı kəsilmiş-deşilmiş xəsarətlərlə müşayiət olunan meyitinin aşkar edilməsi barədə daxil olmuş məlumat əsasında polis və prokurorluq əməkdaşları tərəfindən məhkəmə-tibb ekspertinin iştirakı ilə hadisə yerinə və meyitə baxış keçirilmiş, maddi sübutlar götürülmüş, digər zəruri prosessual hərəkətlər yerinə yetirilib.\nQızıl Məryəmin bacısı həbs edildi İLGİNC FAKTLAR


Milli Məclisin plenar iclası başlayıb – AzerTimes\nAzerTimes-ın məlumatına görə, iclasda 22 məsələ müzakirə ediləcək. Bu məsələlər aşağıdakılardır.\n1. N.A.Səfərovun Azərbaycan Respublikası Məhkəmə-Hüquq Şurasının üzvü təyin edilməsi haqqında.\n2. “Azərbaycan Respublikası Hökuməti ilə Türkmənistan Hökuməti arasında Xəzər dənizində “Dostluq” yatağının karbohidrogen resurslarının birgə kəşfiyyatı, işlənməsi və mənimsənilməsi haqqında” Anlaşma Memorandumunun təsdiq edilməsi barədə” Azərbaycan Respublikası qanununun layihəsi haqqında.\n3. “Normativ hüquqi aktlar haqqında” Azərbaycan Respublikasının Konstitusiya Qanununda dəyişiklik edilməsi barədə Azərbaycan Respublikasının Konstitusiya qanununun layihəsi haqqında (üçüncü oxunuş).\n4. “Hərbi vəzifə və hərbi xidmət haqqında” Azərbaycan Respublikasının Qanununda dəyişiklik edilməsi barədə Azərbaycan Respublikası qanununun layihəsi haqqında (üçüncü oxunuş).\n5. Azərbaycan Respublikasının Vergi Məcəlləsində dəyişiklik edilməsi haqqında Azərbaycan Respublikası qanununun layihəsi barədə (üçüncü oxunuş).\n6. Azərbaycan Respublikasının 2005-ci il 28 iyun tarixli 960-IIQ nömrəli Qanunu ilə təsdiq edilmiş “Azərbaycan Respublikasının ərazisində dövriyyəsi qadağan edilmiş, məhdudlaşdırılmış və nəzarət edilən narkotik vasitələrin, psixotrop maddələrin, habelə Azərbaycan Respublikasının ərazisində idxalına, ixracına, tranzit nəql edilməsinə və istehsalına lisenziya tələb olunan prekursorların siyahıları”nda dəyişiklik edilməsi haqqında Azərbaycan Respublikası qanununun layihəsi barədə (üçüncü oxunuş).\n7. Azərbaycan Respublikasının 2005-ci il 28 iyun tarixli 961-IIQ nömrəli Qanunu ilə təsdiq edilmiş “Şəxsin cinayət məsuliyyətinə cəlb edilməsi üçün kifayət edən narkotik vasitələrin və psixotrop maddələrin miqdarına, habelə onların külli miqdarına görə siyahıları”nda dəyişiklik edilməsi haqqında Azərbaycan Respublikası qanununun layihəsi barədə (üçüncü oxunuş).\n8. “Yol hərəkəti haqqında” Azərbaycan Respublikasının Qanununda dəyişiklik edilməsi barədə Azərbaycan Respublikası qanununun layihəsi haqqında (üçüncü oxunuş).\n9. Azərbaycan Respublikasının İnzibati Xətalar Məcəlləsində dəyişiklik edilməsi haqqında Azərbaycan Respublikası qanununun layihəsi barədə (üçüncü oxunuş).\n10. “Notariat haqqında” Azərbaycan Respublikasının Qanununda dəyişiklik edilməsi barədə Azərbaycan Respublikası qanununun layihəsi haqqında (üçüncü oxunuş).\n11. “Dövlət rüsumu haqqında” Azərbaycan Respublikasının Qanununda dəyişiklik edilməsi barədə Azərbaycan Respublikası qanununun layihəsi haqqında (üçüncü oxunuş).\n12. “İşsizlikdən sığorta haqqında” Azərbaycan Respublikasının Qanununda dəyişiklik edilməsi barədə Azərbaycan Respublikası qanununun layihəsi haqqında (üçüncü oxunuş).\n13. “Müəlliflik hüququ və əlaqəli hüquqlar haqqında” Azərbaycan Respublikasının Qanununda dəyişiklik edilməsi barədə Azərbaycan Respublikası qanununun layihəsi haqqında (üçüncü oxunuş).\n14. “Naxçıvan Muxtar Respublikasının Şərur və Sədərək rayonlarının inzibati ərazi bölgüsündə qismən dəyişikliklər edilməsi haqqında” Azərbaycan Respublikası qanununun layihəsi barədə.\n15. “Bələdiyyələrin əraziləri və torpaqları haqqında” Azərbaycan Respublikasının Qanununa əlavə edilmiş “Azərbaycan Respublikasında bələdiyyələrin siyahısı”nda dəyişiklik edilməsi barədə Azərbaycan Respublikası qanununun layihəsi haqqında.\n16. Azərbaycan Respublikasının Mülki Məcəlləsində dəyişiklik edilməsi haqqında Azərbaycan Respublikası qanununun layihəsi barədə.\n17. Azərbaycan Respublikasının Əmək Məcəlləsində dəyişiklik edilməsi haqqında Azərbaycan Respublikası qanununun layihəsi barədə (birinci oxunuş).\n19. “Elektroenergetika haqqında”, “Qaz təchizatı haqqında”, “Su təchizatı və tullantı suları haqqında”, “Sahibkarlıq sahəsində aparılan yoxlamaların tənzimlənməsi və sahibkarların maraqlarının müdafiəsi haqqında” və “Sahibkarlıq sahəsində aparılan yoxlamaların dayandırılması haqqında” Azərbaycan Respublikasının qanunlarında dəyişiklik edilməsi barədə Azərbaycan Respublikası qanununun layihəsi haqqında (birinci oxunuş).\n20. “Sahibkarlıq sahəsində aparılan yoxlamaların dayandırılması haqqında” Azərbaycan Respublikasının Qanununda dəyişiklik edilməsi barədə Azərbaycan Respublikası qanununun layihəsi haqqında (ikinci oxunuş).\n21. Azərbaycan Respublikasının Ailə Məcəlləsində dəyişiklik edilməsi haqqında Azərbaycan Respublikası qanununun layihəsi barədə (ikinci oxunuş).\n22. Azərbaycan Respublikasının Mülki Prosessual Məcəlləsində dəyişiklik edilməsi haqqında Azərbaycan Respublikası qanununun layihəsi barədə (ikinci oxunuş).\nSonrakı xəbərGürcüstanda siyasətçinin həbsi üçün xüsusi əməliyyat keçirilib (VİDEO)\nƏvvəlki xəbərBrusellyoz xəstəliyinə qarşı monitorinqə başlanılıb


Dünyanı öz zəkası ilə heyrətləndirən DAHİLƏR » Aztehsil.com\nMotsart- Klassik musiqinin dahilərindən biri. 35 illik ömrünə 626 əsər sığdırmışdır. 15 yaşından operaları ilə hər kəsin qəlbində taxt qurmuşdur.\nArtur Rembo- 37 il yaşayıb. Qısa həyatı kasıblıqla keçib. Cəmi 3 il şeir yazıb. 20 yaşından sonra səyahətlərə çıxıb. Dünya bu 3 illik yaradıcılığına görə ona hər zaman minnətdardır.\nEvaris Qalua - Müasir cəbrin və qrup nəzəriyyəsinin banisidir. Özü də bu kəşfi gənc yaşlarında edib. Qaluanın qrup nəzəriyyəsi müasir kvant mexanikasında, kristalloqrafiyada və təbiətşünaslıqda öz tətbiqlərini tapmışdır. Son yüzillikdə riyaziyyatın bütün sahələrində Qaluanın ideyaları bu və ya digər şəkildə tətbiqini tapmışdır. 20 yaşında dueldə öldürülüb.\nNikolay Dobrolyubov - 25 yaşında gözlərini əbədiyyən yumub. Bu qısa ömürdə rus nəsrinin ən parlaq simalarından biri olmağı bacarıb. Tənqiddə, poeziyada qələmini sınayıb. İvan Qonçarovun "Oblamov” romanı haqqında yazdığı təhlil yazısı əsərin özü qədər məşhurdur.\nMixail Lermontov- "Zəmanəmizin qəhrəmanı” kimi mükəmməl bir romanın müəllifi. Böyük rus şairi. 26 yaşında dueldə öldürüldü. Geriyə onun hər kəsin könlündə taxt quracaq əsərləri qaldı.\nOtto Veyninger - Avstiraya filosofu. 23 yaşında vəfat edib. "Cins və xarakter” adlı məşhur kitabı 22 yaşında yazmışdır.\nŞah İsmayıl Xətai - Yəqin ki, heç kim onun qədər şanslı olmayacaq. 15 yaşında imperiya qurub özünü şah elan etmək hər adamın qismətinə düşmür.\nAlbert Eynşteyn - Düzdür, çox yaşayıb. 76 yaşında vəfat edib. Ancaq dünyaya səs salan Nisbilik nəzəriyyəsini 26 yaşında ortaya çıxarıb.\nJanna Dark- Cəmi 19 illik həyat… Uşaqlıq illəri Fransa və İngiltərənin 100 illik müharibəsinə təsadüf etmişdi. 16 yaşından ingilislərə qarşı vuruşub. 19 yaşında ingilislər tərəfindən əsir götürülüb və diri-diri yandırılıb.\nŞellinq- Klassik alman fəlsəfəsində obyektiv idealizmin görkəmli nümayəndələrindən biridir. 79 il ömür sürsə də, əsas əsərlərindən sayılan «Transsendental idealizm sistemi»ni 25 yaşında yazıb.\nSilviya Plat- 30 illik bir ömür. 8 yaşında ilk şeirini yazıb. Həyatı boyu manik depressiyadan əziyyət çəkib. İntihara cəhd etdiyi üçün ruhi xəstəxanaya yerləşdirilib. Sonra evlənir, ərinin qısqanclıqları onun həyatını zəhərə çevirir. 1963-cü ildə ikinci mərtəbədə yatan uşaqlarına süd və şirniyyat qoyduqdan sonra başını sobaya soxaraq intihar edib. Geriyə onun bir-birindən gözəl əsərləri qaldı.\nMark Zukerberg- 20 yaşında Facebook kimi nəhəng sosial şəbəkə yaratmaq ağlasığmazdır. 32 yaşındadır və hələ də dünyanı heyrətləndirməkdə davam edir...\nAlbert Eynşteyn dərslərindən “2” alırdı? – ATTESTAT FOTOSU


Gəncə Dövlət Universitetində rektor büdcə vəsaitlərini talayır?\n13:59 30-04-2021 225\nRedaksiyamıza daxil olan müraciəti olduğu kimi təqdim edirik:\nAzərbaycan Respublikasının Prezidenti cənab İlham Əliyevə, surəti Azərbaycan Respublikasının Təhsil Naziri cənab Emin Əmrullayevə, Surəti: KONKRET.az saytına:\nÇox hörmətli cənab Prezident;\nGəncə Dövlət Universitetində əvvəlki illərdən vüsət alan qanunsuzluqlar seriyası davam etməkdədir. Universitetdə özbaşınalıq, qanun pozuntuları baş alıb gedir. Bütün universitet kollektivinin hüquqları pozulur, müxtəlif təhqirlərə məruz qalır.\n1. Keçmiş təhsil naziri Ceyhun Bayramovun tapşırığı ilə hazırkı təhsil naziri Emin Əmrullayevin “yola verdiyi” rektorun büdcə vəsaitlərini təhsilin keyfiyyətinin artırılması əvəzinə istədiyi kimi sağa-sola səpməsi yolverilməzdir. Bu fakt artıq heç kim üçün sirr olmasa da, nədənsə araşdırma aparmaq istəyən heç bir aidiyyatı qurum yoxdur. Ona görə də universitet “burada mənəm, Bağdadda kor xəlifə” prinsipi ilə idarə olunur.\n2. Universitetdə bir neçə il əvvəl yaradılmış və tərkibində çoxsaylı şöbələr təsis edilmiş “İnnovasiyalar departamenti” özünə aid olmayan işlərlə məşğuldur. Soruşan gərəkdir ki, bu departament deyilən qurumda işləyən, əksəriyyətinin magistr təhsili belə olmayan, buna baxmayaraq universitetdə ən yüksək maaşla təmin edilən, hətta dekan, kafedra müdiri, professor, dosentlərdən belə dəfələrlə yüksək maaş alan, hər ay mükafatlandırılan insanlar nə iş görurlər? Görəsən, bu innovasiyalar deportamenti hansı innovasiyanı tətbiq edib, hansı elmi inqilaba imza atıb, universitetə hansı mütərəqqi texnologiyanı gətirib? Bunların ən böyük xidməti universitetdə keçirilən test imtahanlarını rəhbərliyin arzu etdiyi formada yönəldərək saxtalaşdırmaq, bir sözlə, gəlir mənbəyinə çevirməkdən ibarətdir. Məhz bu səbəbdən də, hər imtahan sessiyasından sonra tələbə və valideynlərin çoxsaylı şikayətlərinin, təqaüd davalarının ardı-arası kəsilmir. Kim hay-küy salırsa, dərhal tədris işləri üzrə prorektorun yanına çağırıb deyirlər ki, sənə təqaüd verəcəyik, ancaq sakit ol, heç kim bilməsin. Bundan sonra nəticə bir də saxtalaşdırılır. Bu minvalla imtahan prosesi çevrilir “sportloto” oyununa. Cek-potu isə prorektorla innovasiya deportamenti qazanır. Buradan belə bir sual çıxır ki, əcəba innovasiya deyilən şey bu imiş..? Maraqlıdır ki, bu “İnnovasiyalar departamenti”nə Soros fondunun tör-töküntüləri, nənələri erməni olan Vasif və Asif Həsənov qardaşları rəhbərlik edir.\n3. İstər dövlət, istərsə də özəl ali məktəblərdə Boloniya təhsil sistemində tələbələrin qiymətləndirilməsi üçün keçiriləcək imtahanların forması yazılı olaraq müəyyən edilmişdir. Amma GDU-nun tədrisin təşkili və təlim texnologiyaları üzrə prorektoru Fəxrəddin Məmmədov heç bir təlimata əməl etmir. Belə ki, bunlar məqsədli olaraq təlimatı pozurlar. Əgər yoxlama aparılsa, açıq-aydın görünər ki, 8 semestr oxuyan tələbə hər semestrdə bir imtahan forması ilə qarşılaşır. İmtahanların forması Fəxrəddin Məmmədovun istəyindən asılı olaraq tez-tez dəyişir.\n4. 2020/2021-ci tədris ilinin payız imtahan sessiyasının yekunları ilə bağlı olaraq tədrisin təşkili və təlim texnologiyaları üzrə prorektor Fəxrəddin Məmmədov tərəfindən rektor Yusif Yusibova, imtahan sessiyasının və qabiliyyət imtahanlarının təşkilində fəal iştirak etdiklərinə görə universitetin bir qrup əməkdaşlarının mükafatlandırılması ilə baglı təqdimat verilib. Harada görünüb ki, təqdimat verən şəxs özünə 700 manat mükafat yazır??? Bu təqdimat əsasında erməni əsilli Vasif və Asif Həsənov qardaşlarına, qondarma olaraq məqsədli şəkildə yaradılmış “İnformasiya resurslarının formalaşması” şöbəsinin müdiri Aynur Qasımovaya, “İnnovasiya texnologiyalarının transferi və marketinqi” şöbəsinin müdiri Razim Əliyevə və s. hərəsinə 500 manat olmaqla mükafat yazılıb. Təhsil müəssisəsində tədrisdən başqa hər şeyə xidmət etmək üçün yaradılan şöbələrin adları isə başqa bir mövzudur…\nTest imtahanlarının keçirilməsi üçün tərtib olunan testlər, müvafiq fənni tədris edən müəllimlər və kafedra müdirləri tərəfindən hazırlanır. Daha sonra isə kafedralarda yaradılmış və rektorun əmri ilə təsdiq olunmuş komissiya üzvləri tərəfindən yoxlanılır. Amma testlərin təlimata uyğun hazırlandığına görə, Fəxrəddin Məmmədovun təqdimatı ilə bunların əlaltılarına, bir sözlə aidiyyəti olmayan adamlara hərəsinə 300-500 manat olmaqla mükafat yazılır. Məsələn, guya test tərtib etdiklərinə görə, “Riyazi analiz” kafedrasının baş laborantı Günay Yusifovaya, Qiyabi şöbənin operatoru Günay Cəfərovaya, “Həndəsə və cəbr” kafedrasının baş laborantı Ülviyyə Məmmədovaya, “Ümumi riyaziyyat” kafedrasının laborantı Reyhan Məmmədovaya, “Beynəlxalq əlaqələr” şöbəsinin mütəxəssisi Mustafa Hüseynova, “ÜTF və texnologiya” kafedrasının tədris ustası Tünzalə Qarayevaya, “Kimya” fakültəsinin operatoru Aynur Bayramovaya, tədris işləri üzrə dekan müavini Niyaməddin Hacıyevə, tədris işləri üzrə dekan müavini Mehriban Məmmədovaya, tədris işləri üzrə dekan müavini Məleykə Aslanovaya, “Fizika” kafedrasının baş müəllimi Sevinc İmanovaya (Aynur Qasımovanın bacısıdır), “Azərbaycan tarixi” kafedrasının baş laborantı Lalə Məmmədovaya , Ümumi şöbənin operatoru Kəmalə Əliyevaya, “Bədən tərbiyəsi və idman” kafedrasının tyutoru Rəşad Məmmədova 300-500 manat məbləğində mükafat yazılmışdır.\nTutduqları vəzifələrdən açıq-aydın görünür ki, mükafata yazılan şəxslərin heç birinin test tərtibi ilə bağlı əlaqəsi belə yoxdur. Burada elə şəxslər var ki, laborant işləməyinə baxmayaraq test sözünün mənasını başqa cür başa düşür. Mükafata təqdim olunanların hamısı rektor və prorektora çirkli işlərdə xidmət göstərən şəxslərdir.\nTədrisin təşkili və təlim texnologiyaları üzrə prorektor Fəxrəddin Məmmədov öz təqdimatında belə bir ifadə yazmışdır: “Məmmədov Rəşad Rüstəm oğlu-Bədən tərbiyəsi və idman kafedrasının tyutoru”. Tədrisin təşkili və təlim texnologiyaları üzrə prorektor Fəxrəddin Məmmədov hələ bilmir ki, tyutor vəzifəsi kafedrada yox, dekanlıqda olur.\nRektor Yusif Yusibov isə bu biabırçı təqdimatı oxumadan əmrləşdirmişdir. Bu, həmin Fəxrəddin Məmmədovdur ki, hələ GDU-ya gəlməmiş bir neçə təhsil ocağından müəllimə yaraşmayan hərəkətlərinə görə qovulmuşdur. Fəxrəddin Məmmədov Milli İstiqlal Partiyasının liderlərindən biri kimi dərs zamanı tələbələrə dərs keçmək əvəzinə, daim təbliğat aparmış və ulu öndər Heydər Əliyevə qarşı kəskin mövqeyi ilə həmişə diqqət mərkəzində olmuşdur.\n5. Akademik borcu olan tələbələrin altqruplarda dərslərdə iştirak etməsi üçün onlardan tələb olunan ödənişlər qeyri-müəyyən formada sərf olunur. Bir çox universitetlərdə akademik borcunu ödəmək üçün mövcud qrupa yerləşdirilən tələbələrdən əlavə ödəniş istənilmir. Lakin GDU-da həmin tələbələrdən əlavə ödəniş alınsa da, onlara dərs deyən müəllimlərin maaşına heç bir əlavə olunmur. Yəni, heç də az olmayan həmin ödəniş sadəcə olaraq sərbəst vəsaitə çevirilir və onun sonrakı taleyini ancaq “seçilmiş” insanlar bilir.\n6. Universitetin 80 illik yubileyi ilə əlaqədar olaraq, əksəriyyəti layiq olmaya-olmaya “Əməkdar müəllim” adı alan, “Tərəqqi” medalı, “Qabaqcıl təhsil işçisi” döş nişanı və digər mükafatlarla təltif olunmuş müəllimlərin keçdikləri dərslərə bircə dəfə nəzər salmaq yetərlidir ki, bu təltiflərin hansı prinsiplə “bölüşdürüldüyü”nə aydınlıq gətirilsin. Bugünkü şəraitdə dərslər internet üzərindən keçirildiyi üçün, bu nəzarət çox asandır.\nMəsələ burasındadır ki, həmin adamların bir çoxunu illər boyu ümumiyyətlə, auditoriyada görən olmayıb. İndi də “online” dərsləri sadəcə olaraq keçmirlər, yaxud ən yaxşı halda öz dərslərini digər müəllimlərə keçdirirlər. Çünki, bu cür dərslər kənardan da izlənilə bilər və onların savadsızlığı, qabiliyyətsizliyi hamıya məlum olar, gülünc obyektinə çevrilərlər.\nTəhsillə azacıq əlaqəsi olan insan yaxşı başa düşür ki, bu nə dərəcədə miskin bir mənzərədir. Amma bu adamlar digərlərindən üstün maaş alırlar, hələ bir çoxları prorektor, kafedra müdiri, müşavir və s. vəzifələr daşımaqla, üstəlik xidməti avtomobillərlə də təmin olunublar. Guya ki, müəllimlərinin əmək haqlarını artırmağa büdcə vəsaiti olmayan bir universitetdə hətta rektorun köməkçisinin də xidməti avtomobillə təmin olunması nə dərəcədə vacibdir və hazırki pandemiya şəraitində bu avtomobillərin aylıq xərcləri nə qədərdir?\n7. Cənab Prezident: GDU rektorunun 4 prorektoru, 2 müşaviri, 2 köməkçisi, 2 operatoru, 1 katibəsi, 1 mühafizəçisi, 1 aşpazı var. Bu ştatlarda işləyən şəxslərin də hər birinin ştatdankənar köməkçləri var. Maraqlıdır ki, bu köməkçilər də maaş kimi rəhbərlik tərəfindən paket alır.Tələb olunan işləri yerinə yetirmək üçün təkcə prorektorların olması kifayət edir.\nRektor professor-müəllim heyətinin, eləcə də texniki işçilərin maaşlarını qaldırmır. Laborant heyəti 250 manat maaş alır. Amma rektorun yuxarıda sayları göstərilən ətrafı, hətta köməkçilər daxil həm 1500 – 2500 manat maaş alır, həm də xidməti avtomobillə təmin olunublar. Rektorun katibəsi belə evə xidməti avtomobillə gedib-gəlir. Rektorun baş müşaviri, vaxtilə qatı müxalifətçi olan Asif Cavadova ayrılmış xidməti avtomobil onun özündən başqa, kafedra müdiri işləyən həyat yoldaşı Zümrüd Cavadovaya da xidmət edir.\n8. Cənab Prezident! Siz dəfələrlə öz çıxışlarınızda bildirmisiniz ki, yalnız məhdud sayda insanlar üçün xidməti maşın saxlamaq lazımdır. Hətta xidməti maşın ayrılacaq şəxsin özünə də sərt yanaşmalar tətbiq edilməlidir. Nəqliyyat vasitələri, onun xərcləri, yanacaqla təminatı büdcə vəsaiti hesabına ödənilir. Ona görə də xidməti maşının şəxsi maşın kimi istifadəsinin qarşısı alınmalıdır. 17 yanvar 2018-ci ildə Azərbaycanda bir sıra dövlət orqanlarının strukturunun optimallaşdırılması və idarə edilməsinin təkmilləşdirilməsi haqqında imzalanmış fərmana görə xidməti nəqliyyat vasitələri ilə təmin edilməli vəzifələrin siyahısı Azərbaycan Prezidenti ilə razılaşdırılmalıdır. Amma, GDU rektoru Yusif Yusibovun deyəsən bu fərmandan xəbəri yoxdur. Pandemiya şəraitində bu qədər lazımsız xidməti maşınlara çəkilən şişirdilmiş xərclər rəhbərlik tərəfindən yazılaraq mənimsənilir.\n9. Rektor Yusif Yusibovun sayəsində Gəncə Dövlət Universitetinin Təsərrüfat işləri üzrə prorektoru Fəxrəddin Həsənova “Azərbaycan Respublikasının Əməkdar Mühəndisi” fəxri adı verilib. Təsəvvür edin ki, bu ad Xoşbəxt Yusifzadəyə də verilir, GDU-nun təsərrüfat müdirinə də. Görünür bu da, Gəncə Dövlət Universitetində karbohidrogen yataqları tapıb, camaatın xəbəri yox imiş. Elə deyilsə, bunun villaları hansı pullarla tikilib??? Zarafat deyil, təsərrüfat hissəsinin 400-dək işçisi var. Düzdür, onların ancaq 20%-i gözə dəyir, qalanlarının aqibəti məlum olmasa da adlarına maaş da yazılır, hələ mükafat da.\n10. Gəncə Dövlət Universitetində professor-müəllim heyətinin maaşı artırılmır. Gəncədəki digər universitetlərlə müqayisədə GDU-da əmək haqqı qat-qat aşağıdır. Əmək haqqı “mənim səndən xoşum gəlir” (yaxud gəlmir) prinsipi ilə bölünür. Ştat cədvəli üzrə vəzifə maaşları arasında müəyyən bir əmsal olduğu halda, xoşa gələn adamlara, yəni rektorun yaxın çevrəsinə istənilən maaş, üstəgəl daimi mükafatlar verilir, xoşa gəlməyənlərin maaşını artırmağa isə guya vəsait tapılmır. Beləliklə də, işçilərinin əksəriyyətinin minimal 250 manat əmək haqqı alan bir universitetin yalnız “seçilmiş adamları”na 2000-2500 manat maaş verilir. Halbuku minimal əmək haqqı alanlardan (tədris prosesi evdən onlayn şəkildə keçilsə belə) pandemiya şəraitində gündəlik işə gəlmələri və saat 9-dan, axşam 6-dək işdə olmaları tələb edilir.\n11. Universitetdə əməkdaşların tutduqları vəzifələrlə onların icra etdikləri işlər tam fərqlidir. Humanitar işlər üzrə prorektor Gülsüm Fətəliyeva bütün günü əlində dəftər işçilərin davamiyyətini yoxlayır. Üstəgəl onlardan peyvənd vurulması haqqında qeydiyyat sənədini tələb edir. Onun düşüncə tərzi ilə bu humanitar məsələlərin ən vacib məqamıdır. Görəsən yaşı ötmüş və qocalıqdan əziyyət çəkən bir xanımı bu cür işlərə sövq edən nədir? Rektor isə peyvənd olunmayanları işdən qovacağı ilə hədələyir. Eyni zamanda, işçilərin davamiyyəti Elsevər Nağıyev, Gülsüm Fətəliyeva, qeyri-qanuni olaraq Tələbə Gənclər Təşkilatının sədri işləyən Orxan Məmmədov, özü baba olsa da hələ də Tələbə Həmkarlar Təşkilatının Sədri vəzifəsini daşıyan, Tələbə Həmkarlar Təşkilatının büdcəsini istədiyi kimi yeyib-dağıdan Pərviz Adıgözəlov tərəfindən yoxlanılır.\n12. Maraqlıdır, rektorun ən yaxın adamlarından biri olan Zəhra Əliyeva Bakı şəhərində yaşayır, üç ildən artıqdır ki, işə belə gəlmir. Amma ona yüksək maaş, mükafat yazılır, problem laboratoriyasına məsul şəxs təyin olunub. Amma 250 manat maaş alan laborant və texniki işçilər məcburi olaraq karantin müddətində işə çağırılır, onların maaşları kəsilir. Pandemiya şəraitində işçilərin məcburi olaraq bir yerə toplanması işçilər arasında yoluxma saylarının kəskin artmasına səbəb olmuşdur. Lakin bu haqda olan məlumat təbii ki, gizlədilir.\n13. İlqar Kubışev rektorun müşaviridir. 1988-1993-cü illərdə Çingiz İldırım adına Azərbaycan Politexnik İnstitutunda (indiki Azərbaycan Texniki Universiteti) “Maşınqayırma” ixtisası üzrə təhsil almışdır. İlqar Kubışev həm rektorun müşaviridir, həm “İnformatika” kafedrasının dosentidir, həm də Gəncə Musiqi Kollecinin direktorudur. Çox maraqlıdır, bu şəxs üç vəzifəni neçə aparır? Maşınqayırma hara, informatika hara, musiqi hara??? Bu şəxs informatika sözünün mənasını bilmir, amma belə bir aparıcı kafedrada dosentdir. Bu günə kimi bir dəfə də olsun kafedraya gəlməyib, onun dərs keçdiyini isə heç kim görməyib. Onun dərs yükünə daxil olan dərslər ya keçilmir, ya da kafedranın digər müəllimləri tərəfindən əvəz olunur. Bu adam Yusif Yusibovun sayəsində “Tərəqqi” medalına layiq görülüb.\n14. Elsevər Nağıyev 2011-ci ildən Gəncə Dövlət Universitetində işləyir. Hal-hazırda rektorun köməkçisidir. Bu şəxsin magistr təhsili yoxdur, lakin “Azərbaycan tarixi” kafedrasında müəllim işləyir. Tərcümeyi-halında guya Türkiyənin Firat Universitetində magistr təhsil aldığını yazmışdır. Lakin bu diplom saxtadır. Belə ki, o həmişə rektor köməkçisi kimi işdə olmuş, Türkiyəyə getməmişdir.\n16. Burada elə bir şərait formalaşıb ki, şikayət edən şəxslər dərhal sıxışdırılır, işdən çıxarılır və müxtəlif təzyiqlərə məruz qalır. Biz yazdığımız faktları yoxlasalar hələ neçə-neçə cinayətlərin üstü açılar. Cənab Prezident! Sizdən xahiş edirik ki, buradakı özbaşınalıqlar haqqında lazımı tədbir görəsiniz.\nHörmətlə, Gəncə Dövlət Universitetinin professor-müəllim heyəti adından Fazil Cəmil oğlu Kərimov.\nP.S. Yazıda adı keçən bütün şəxslərin mövqeyini dərc etməyə hazırıq.


Jalə Əliyeva son sərəncamlar və təyinatlar barədə nə dedi? – EtikXəbər\nJalə Əliyeva son sərəncamlar və təyinatlar barədə nə dedi?\nJalə Əliyeva: Kimlərinsə nəsə deyib-deməməsinə gəlincə, bunlara əhəmiyyət vermək lazım deyil. Əsas odur ki, Azərbaycan dövləti düzgün, inkişaf yolundadır və heç bir qüvvə də onun yolundan döndərə bilməz…\nEtikxeber.az-ın müxbirinin suallarını Milli Məclisin (MM) Mədəniyyət komitəsinin sədr müavini, professor Jalə Əliyeva cavablandırır:\n-Jalə xanım, bugünlərdə ölkənin tarixində, xüsusilə, son bir ildə daha geniş vüsət alan sosial-iqtisadi islahatlar prosesi çərçivəsində növbəti mühüm addımlar atıldı. Ölkə prezidentinin sərəncamları ilə minimum əməkhaqqı, eləcə də, büdcədən maliyyələşən təşkilatlarda çalışanların əməkhaqları artırıldı, pensiyalarla, 2019-cu ilin büdcəsinə dəyişikliklərlə bağlı qanun layihələri parlamentə göndərildi və artıq onlar birinci oxunuşda qəbul olundu.Siz bunları necə qiymətləndirirsiniz?\n-Əvvəla qeyd edim ki, bunlar tarixi və inqilabi hadisələrdir. Yəni, ölkə prezidenti cənab İlham Əliyevin sosial sahə ilə bağlı qərarları, Fərman və sərəncamları inqilabi xarakter daşıyır. Bu yöndə qərarlar 2018-ci ildən etibarən xüsusilə intensivləşib. Bu istiqamətdə atılan addımlar müqayisəyəgəlməzdir. Bilirsiniz ki, ötən il seçkilərdə qələbə qazandıqdan sonra prezidentin imzaladığı ilk Fərmanın – 2018-ci il 19 aprel tarixli Fərmanın şəhid vərəsələrinə birdəfəlik ödəmənin (11 min manat) verilməsi ilə bağlı olması həssas qrupların sosial müdafiəsinin gücləndirilməsinin onun növbəti prezidentlik dövründə də siyasətinin başlıca istiqamətlərindən olduğunu təsdiq etdi. 2019-cu il 28 yanvar tarixli Fərman isə birdəfəlik ödəmə verilməsi nəzərdə tutulan şəhid vərəsələrinin əhatə dairəsinin genişlənməsinə səbəb oldu. Bütövlükdə, ötən bir il ərzində şəhid ailələrinin, Qarabağ müharibəsi əlillərinin və veteranlarının sosial müdafiəsinin gücləndirilməsi istiqamətində vacib qərarlar verilib. Belə ki, şəhid ailələri üçün verilən Prezident təqaüdü artırıldı, bu kateqoriyaya aid olan insanların mənzillərlə və avtomobillərlə təminatı daha da yaxşılaşdırıldı, eləcə də qaçqın və məcburi köçkünlər üçün aylıq sosial müavinət artırıldı, yeni şəhərciklər inşa edilərək istifadəyə verildi. Bütün bunlarla yanaşı, bu ilin əvvəlindən minimum pensiyanın, minimum əməkhaqqının artırılması da vacib məqamlardan biri idi.\nBelə ki, minimum əməkhaqqı 130 manatdan 180 manata, pensiyanın minimum həddi isə 114 manatdan 160 manata qaldırıldı ki, bu da təxminən 38-40 faizlik artım demək idi. Pensiyanın minimum həddinin artırılması təxminən 400 minə yaxın əmək pensiyaçısını əhatə edirdi. Fevralın 25-də dövlət başçısının imzaladığı “Əhalinin sosial müdafiəsinin gücləndirilməsi sahəsində əlavə tədbirlər haqqında” Sərəncamı nəticəsində aprelin 1-dən bir sıra ödəmələr əhəmiyyətli dərəcədə artırıldı. Dövlət başçısının özünün də qeyd etdiyi kimi, fevralın 28-də imzaladığı dünyada analoqu olmayan tarixi Fərmanla 2015-ci ilin iki devalvasiyası nəticəsində yaranmış problemli kreditlər məsələsinə birdəfəlik son qoyuldu. Həmin Fərmanla təxminən 800 mindən artıq vətəndaşımız bu problemlədən qurtuldu, 311 mindən artıq məhkəmə işi geri çəkildi, dayandırıldı, insanların məhkəmə qapılarında qalmasına son verildi. Yəni, problemli kreditlərin həlli ilə bağlı dövlət başçısının verdiyi qərar və sair addımlar da bir daha təsdiqləyir ki, dövlət siyasətinin əsasında vətəndaş amili dayanır. “2019-cu il sosial inkişaf, əhalinin sosial müdafiəsi baxımından başqa illərdən fərqlənən il olacaqdır”- deyə, bəyan edən ölkə prezidentinin bu fikirləri onun uğurlu sosial islahatlar paketinin nailiyyətləri kimi əhalinin rifah halının yaxşılaşdırılması sahəsində cari ilin ötən dövründə ciddi addımların atılması ilə real təsdiqini tapdı və tapmaqdadır.\nEyni zamanda, ölkə prezidenti son çıxışlarında, istər Nazirlər Kabinetinin yanvar və aprel aylarında keçirilən iclaslarında, istər regionların sosial-iqtisadi inkişafını nəzərdə tutan 3-cü Dövlət Proqramının yekunlarına həsr olunmuş konfransında, istər Azərbaycan xalqına Novruz təbrikində, istər Mərdəkan-Qala avtomobil yolunun açılışında dəfələrlə 2019-cu ilin əhalinin sosial müdafiəsinin güclənməsi ili olacağını bildirirdi. Konkret olaraq, Mərdəkan-Qala avtomobil yolunun açılışında vətəndaşlarla, yerli sakinlərlə söhbəti zamanı dövlət başçısı qeyd edirdi ki, minimum əməkhaqqı, minimum pensiyanın qaldırılması daimi proses olmalıdır.\n“Minimum əməkhaqqı, minimum pensiya təxminən 40 faiz artırılıb. Mən bu yaxınlarda demişəm, artım faiz baxımından böyük olsa da, bizi qane edə bilməz”-deyən qeyd edən dövlət başçısı bildirirdi ki, biz daha yüksək həddə çatmalıyıq və bunu etmək üçün daha da fəal işləməliyik. O, sonra sözlərinə davam edərək “Sosial müavinətlər orta hesabla iki dəfə, köçkünlərə, şəhid ailələrinə verilən müavinət, tələbə təqaüdləri 50 faiz artıb. Bir çox önəmli fərman və sərəncamlar imzalanmışdır ki, insanların rifah halını, biznes mühitini yaxşılaşdırır və bu istiqamətdə işlər davam etdiriləcək. Çünki minimum əməkhaqqı, minimum pensiyanın qaldırılması daimi proses olmalıdır…”-deyə, vurğulayırdı.\nBu baxımdan, dövlət başçısının cari ilin əvvəlindən verdiyi qərarlar əhalinin rifahının yaxşılaşmasını təmin etdiyi kimi, iyunun 18-də, cəmi bir gün ərzində imzaladığı 17 sərəncam da məhz bu məqsədə xidmət edir.\n-Son sərəncamları bir qədər təfsilatı ilə izah edə bilərdinizmi, olarmı?\n-Təbii ki olar. Dövlət başçısının imzaladığı Sərəncamla ölkədə minimum əməkhaqqı 180 manatdan 250 manata çatdırıldı. Bu da 950 minədək vətəndaşı əhatə edəcək. Həmin insanların 600 mini dövlət qurumlarında çalışırsa, 350 mini özəl sektorda fəaliyyət göstərir. Bununla yanaşı, iyunun 18-də imzalanan digər sərəncamlarla dövlət qulluqçularının, hərbi qulluqçuların, hüquq-mühafizə orqanı əməkdaşlarının və digər xüsusi rütbəli şəxslərin, müəllimlərin, habelə dövlət büdcəsindən maliyyələşən bir sıra digər təşkilatlarda çalışan işçilərin əməkhaqları nəzərəçarpacaq dərəcədə artırıldı. Bununla yanaşı, ölkə prezidentinin parlamentə göndərdiyi “Əmək pensiyaları haqqında” qanuna dəyişikliklərlə ölkədə əmək pensiyalarının minimum həddinin növbəti dəfə artırılması, 160 manatdan 200 manata qaldırılması və dəyişikliklərin qəbul edilərək, imzalanmasından və hüquqi qüvvəyə minməsindən sonra oktyabrın 1-dən tətbiqi nəzərdə tutulur.\nBeləliklə, pensiya sahəsində aparılan islahatlar 750 min insanı əhatə edəcək. Bu isə ümumi pensiyaçıların 60 faizi deməkdir, 40 faiz isə yaddan çıxmayıb. Əmək və əhalinin sosial müdafiəsi naziri Sahil Babayevin də qeyd etdiyi kimi, orta əmək haqqı artımı proqnozumuz bu il 15 faizdir. Buna uyğun olaraq, yanvar ayının 1-dən indeksasiya ilə bütün pensiyaçılarımızın pensiyaları əlavə olaraq 15 faiz artacaq. Bu, proqnozdur. Pessimist proqnozumuzla 12-13 faiz artım gözlənilir, orta proqnoz 15 faizdir. Bunun nəticəsində, gələn il yanvarın 1-dən bütün pensiyalar həmin proqnoza uyğun olaraq indeksasiya ediləcək.\nBütövlükdə bu sərəncamlar Azərbaycan dövlətinin həyata keçirdiyi sosial siyasətin inqilabi xarakter daşıdığını, dövlətin hər bir vətəndaşının yanında olduğunu bir daha əyani şəkildə göstərir. Beləliklə, imzalanan hər bir sərəncam Azərbaycan vətəndaşının rifahının yaxşılaşmasına yönəlib. Bu gün ölkəmiz güclü iqtisadi imkanlara malikdir. Azərbaycanın iqtisadi qüdrəti, ixrac potensialı ilbəil artır, qeyri-neft sektoru inkişaf edir. Ölkəmizin təşəbbüsü ilə irimiqyaslı qlobal layihələr uğurla icra edilir. Görülən bütün bu işlərin nəticəsində isə hər bir Azərbaycan vətəndaşının rifah halının yaxşılaşdırılması, sosial müdafiəsinin gücləndirilməsi istiqamətində ciddi addımlar atılır. Bu cür sosial inqilab xarakterli qərarlar davamlı xarakter alıb. İlin sonunadək vaxtaşırı belə qərarlar veriləcək. Nəticədə vətəndaşlarımızın güzəranı daha da yaxşılaşacaq.\n-Yeri gəlmişkən, ölkə başçısının son təyinatlarına da münasibətinizi bilmək istərdik. Çox təəssüflər olsun ki, bu təyinatlar ətrafında da müəyyən xoşagəlməz söz-söhbətlər yaradılır…\n-Bilirsiniz, bu məsələ ölkə prezidentinin ali səlahiyyətində olan bir məsələdir. Bu, Konstitusiya ilə ona verilmiş müstəsna səlahiyyətdir. Bu baxımdan, kimsə bu məsələyə müdaxilə edə, qarışa bilməz. Bu məsələ müzakirə mövzusu olan bir məsələ deyil. Eyni zamanda, Azərbaycanda mütəmadi olaraq, kadr dəyişiklikləri, kadr islahatları aparılır və son təyinatlar da bu prosesin bir tərkib hissəsidir.Bunlar olub və olacaq. Son təyinatlarda yer alan insanlar da Azərbaycan dövlətinə və dövlətçiliyinə, ölkə prezidentinə, Heydər Əliyev kursuna öz xidmətləri, sadiqlikləri və sədaqətləri ilə seçilmiş, tanınmış insanlar, öz işlərinin, öz sahələrinin peşəkarlarıdır. Hər birinin də cəmiyyətdə nüfuzu, hörməti, çəkisi var. Ramil Usubov uzun illərdir ki, Azərbaycan daxili işlər orqanlarına uğurla rəhbərlik etmiş peşəkar kadrdır. Öz fəaliyyəti ilə həm Azərbaycan dövlətinə, həm də ölkə rəhbərliyinə sədaqəti ilə seçilən vəzifə sahiblərindəndir. Onun Təhlükəsizlik Şurası kimi mühüm bir quruma rəhbər – katib təyin edilməsi ona göstərilən növbəti böyük etimad olmaqla bərabər, həm də Azərbaycan dövlətinin müstəqilliyinin möhkəmləndirilməsi, kadr islahatlarının daha səmərəli şəkildə həyata keçirilməsi istiqamətində görülən işlərin davamıdır.\nYeni daxili işlər naziri Vilayət Eyvazov isə öz işinin peşəkarı olan, daxili işlər orqanlarında böyük nüfuza malik, xidmətləri ilə tanınan bir insandır. Hesab edirəm ki, o, yeni vəzifəsində də uğurları, Azərbaycan dövlətinə və dövlətçiliyinə xidmətləri ilə seçiləcək. Dövlət Təhlükəsizliyi Xidmətinin rəisi təyin edilən Əli Nağıyev də Azərbaycanın layiqli kadrlarından, öz işinin peşəkarlarındandır. O, təhlükəsizlik orqanlarında ən sıravi işçidən ən yüksək mərtəbələrə qədər ucalmış, yol keçmiş bir kadrdır. Onun yenidən təhlükəsizlik orqanlarına qaytarılması, Dövlət Təhlükəsizliyi Xidmətinin rəisi təyin edilməsi bu qurumun, bu sahənin daha da inkişafına və nəticə etibarilə ölkəmizin təhlükəsizliyinin təmin edilməsinə müsbət töhfələr verəcək. Həmçinin, təhlükəsizlik orqanlarında peşəkar fəaliyyəti ilə seçilən Mədət Quliyevin Müdafiə Sənayesi naziri vəzifəsinin öhdəsindən uğurla və bacarıqla gələcəyinə heç bir şübhəm yoxdur. O, əvvəlki vəzifəsini uğurla icra etdiyi kimi, yeni vəzifəsini də son dərəcə uğurla icra edəcək. Digər məqamlara, kimlərinsə nəsə deyib-deməməsinə gəlincə, bunlara əhəmiyyət vermək lazım deyil. Əsas odur ki, Azərbaycan dövləti düzgün, inkişaf yolundadır və heç bir qüvvə də onun yolundan döndərə bilməz.\n“Rayon yollarında yeni, müasir yol nişanların ehtiyac böyükdür” – DEPUTATDAN MARAQLI TƏKLİF\nHacıdan möhtəşəm qələbə – AZƏRBAYCANA İKİNCİ QIZILI QAZANDIRDI\nYenidən təltif olunan Şəhidlərimiz-TURAL HƏSƏNOV, VÜSAL NAĞIYEV, FUAD XANKİŞİYEV, ƏRZUMAN OSMANOV VƏ…\nBir qrup hərbi qulluqçu-ORDENLƏRLƏ TƏLTİF EDİLDİ…\nHərbi qulluqçuların daha bir qismi Ağdam, Kəlbəcər, Laçın və Suqovuşanın azad olunmasına görə-MEDALLARI İLƏ TƏLTİFLƏNDİRİLDİLƏR – YENİLƏNİB – (2)\nİlham Əliyevlə Mehriban Əliyeva “Gülüstan” sarayında yenidənqurmadan sonra yaradılan şəraitlə-TANIŞ OLDULAR – FOTOLAR\nBu hərbi qulluqçular “Suşanın azad olunmasına görə” medalı-TƏLTİF OLUNDULAR – SƏRƏNCAM\nOn minlərlə hərbi qulluqçu Zəngilanın, Cəbrayılın və Qubadlının azad olunmasına görə-MEDALLARINA LAYİQ GÖRÜLDÜ – YENİLƏNİB – (1)


Lalə Məmmədovanın əri xəyanət iddiasından danışdı - Online qadın jurnalı\nYeni il gecəsinin ulduzu olmaq üçün nə etməli\nBenzinin qiyməti qalxdı, bəs müğənnilərin toy qiyməti necə?\nLalə Məmmədova təəccübləndirdi: o boşanmayıb?\nMünasibətlərdə ən çox yaşanan 7 mübahisə səbəbi\nFransız sayağı soğan şorbası\nVüsalə Əlizadənin boşandıqdan sonra ilk FOTOları\n“Elə müğənnilər var ki, onları dinləsəm, zövqüm korlanar”\nTürk futbolçunun xanımı xəyanət iddiasına aydınlıq gətirdi\nAna səhifə > Yaşam > Magazin > Lalə Məmmədovanın əri xəyanət iddiasından danışdı\nLalə Məmmədovanın əri xəyanət iddiasından danışdı\nƏməkdar artist Lalə Məmmədova ayrılma səbəbi kimi həyat yoldaşı İlham Qafarovun ona xəyanət etməsini göstərmişdi.\nXanim.net vesti.az-a istinadən xəbər verir ki, İlham Qafarov məsələyə münasibət bildirib.\nO, sözügedən iddianın həqiqətəuyğun olmadığını deyib:\n“Lalə Məmmədova efirdə dediyi sözlər həqiqəti əks etdirmir. Bizim ayrılmağımıza düşmənlərimizin və Lalənin rəfiqələrinin şər atması səbəb olub. Məni xəyanətdə günahlandırmazdan əvvəl bunu bir neçə dəfə yoxlayıb dəqiqləşdirməli idi. Hər bir ailədə söz-söhbət olur. Amma istənilən məqamda anlaşıb problemi yoluna qoymaq, ən azından məsələni sakit yolla həll etmək olar.\nHeç nə ona mənim şəxsiyyətimi alçaltmağa haqq vermir. Bəzi şəxslər var ki, Lalə Məmmədovanı mənə qarşı qızışdırdılar. Halbuki həmin insanların öz şəxsi həyatı yolunda deyil. İndi o ana olmağa hazırlaşır və belə məqamda onun ləyaqətinə toxunacaq bir şey demək istəmirəm. Lakin onu bildirim ki, Allah hər şeyi görür və gec-tez haqq yerini tapacaq.\nHələ ki, körpə doğulmayıb deyə rəsmən boşana bilmirik. Mən 8 ildə ona yaxşı həyat yoldaşı, əsl dost olmuşam, ən çətin məqamlarda həm mənəvi, həm maddi cəhətdən onu dəstəkləmişəm. Yaxşı bir məsəl var: heç vaxt su içdiyin qaba tüpürmə”.\nŞübhəsiz ki, yeni il gecəsi ilin ən əhəmiyyətli hadisələrindən biridir...\nMəlum olduğu kimi, dekabrın 2-də yanacağın qiyməti 30-35 faiz qaldırıldı....\nSon zamanlar boşanma xəbəri ilə gündəmdə olan əməkdar artist Lalə...\nNarahat olmayın, ən xoşbəxt cütlüklər belə mübahisə edir. Cütlərin ən...\nRöyadan benzinin bahalaşmasına etiraz Xanim.Net Publika.az-a istinadən xəbər verir ki,...\nGünün Ulduz Falı (06.12.2013)\nQOÇ – Yeni əlaqələr qurmaq, nəzərdə tutulan planların icrası üçün...\nFransız sayağı soğan şorbası hazırlamaq üçün Lazımdır: 4 soğan (incə...\nUzun qollu gecə geyimləri\nAzərbaycanlı müğənninin bacısı intihar etdi\nOktyabrın 9-dan 10-na keçən gecə Kürdəxanı istintaq təcridxanasında bu...\nOruc tutmağı asanlaşdıracaq tövsiyyələr\nXanım.net Ramazan ayının gəlişi münasibətilə oruc tutmağı asanlaşdıracaq tövsiyyələri...\nMəlum olduğu kimi, dekabrın 2-də yanacağın qiyməti 30-35 faiz...


Tarix: 2021-05-17 14:01:00\nMay ayının 13-də Sankt-Peterburq şəhərində start verən 23-cü “Rusiyada görüşlər” Beynəlxalq Teatr Festivalı finala yaxınlaşır. MDB və Baltikyanı ölkələrin rusdilli teatrlarının iştirakı ilə hər il keçirilən festival ötən mövsüm pandemiya səbəbindən onlayn baş tutsa da bu il teatrsevərlər tamaşaları canlı izləmək sevincini yaşayırlar.\nFestivalda iştirak edən səkkiz rusdilli teatr, ən maraqlı səhnə əsərlərini Sankt-Peterburq ictimaiyyətinə təqdim edir. “Baltik evi” teatr festivalının baş direktoru Sergey Şubanın sözlərinə görə, festivalda iştirak edənlər arasında həm tanış, həm də yeni iştirakçılar var.\nMəsələn, A.S.Qriboyedov adına Tiblisi Dövlət Akademik Rus Dram Teatrı, Kişinyov Dram Teatrı, Brest, Donesk teatrları və həmçinin Sankt-Peterburq tamaşaçılarının xüsusilə sevdiyi Qrodno Vilayətinin Kukla Teatrı bu festivallarda dəfələrlə öz yaradıcılıqlarını nümayiş etdiriblər. Lakin bu ilki festival Qazaxıstan, İrəvan, Sxumi teatrları üçün debüt olacaq. Festival çərçivəsində keçirilən tədbirdə, teatr rəhbərləri bu dəvətə görə öz təşəkkürlərini bildiriblər.\nTədbirdə “Bu teatr forumunda iştirak etməyi çoxdan arzulayırdıq” deyən Fazil İskəndər adına Suxumi Rus Dövlət Dram Teatrının direktoru İrakli Xintba qeyd edib ki, festivala gətirdikləri Federiko Qarsia Lorkanın “Qanlı toy” pyesi əsasında hazırlanan eyni adlı tamaşa, rejissor Mariya Romanovanın rəhbərliyi ilə Sankt-Peterburqdan gəlmiş heyət tərəfindən hazırlanıb.\n“Rusiya birləşdirici missiyanı yerinə yetirir!” deyən Tbilisi Dövlət Rus Dram Teatrının direktoru Nikolay Sventitsky, Rusiyanın və Sankt-Peterburqun icraçı funksiyasına görə öz minnətdarlığını çatdırıb.\nAçılış mərasiminə Sankt-Peterburq Mədəniyyət Komitəsinin Sədri Konstantin Suxenkonun: “Rusiyada görüşlər festivalı” bizim üçün parlaq bir hadisədir! Biz sevinirik ki, rus teatrı yalnızca Rusiyada deyil, başqa ölkələrdə də yaşayır. Rus mədəniyyətini təmsil edən hər bir sənətkara uğurlar arzu edirəm! - sözləri ilə yekun vurulub.\nToy mövzusunda tamaşa ilə başlayan festival mayın 18-də Brest teatrının “Meşşan toyu” adlı əsəri ilə başa çatacaq. Ümumiyyətlə, festivala ev sahibliyi edən, Sankt-Peterburqun “Baltik evi” festival teatrının bədii rəhbəri Mariya Balyaevanın da dediyi kimi, festivalın afişası elə əvvəldən axıra qədər klassik tamaşalara həsr olunub. Burada, Nikolay Qoqolun “Dəlinin qeydləri”, “Çiçikov”, Daniel Xarmsın “Lyu-Bif”, Lermontovun “Demon”, Jan Anuylın “Romeo və Jenatta”, Ceyms Hedli Çeysin “Ağ dovşan və hər kəs evdə olmayanda” əsərləri yer alır.\n“Rusiyada görüşlər”in əsas məqsədi, yalnızca maraqlı səhnə əsərlərini tamaşaçıların və tənqidçilərin diqqətinə çatdırmaq, tamaşaları müzakirə etməkdən ibarət deyil, həm də bununla yanaşı, izləyicilərə gələcəkdə qarşılacaqları problemlərdən çıxış yollarını göstərməkdir. Bundan əlavə festivalın keçirilməsində qarşıya qoyulan əsas hədəflərdən biri də, rus və xarici teatr nümayəndələrinin yaradıcılıq istiqamətlərinin qarşılıqlı şəkildə genişləndirilməsidir.\nQeyd edək ki, 1998-ci ildən etibarən hər il keçirilən “Rusiyada görüşlər” festivalında indiyədək 70-ə yaxın teatr 234 tamaşa ilə iştirak edib.\nOxunma sayı: 161125